Malagasy, Antankarana: Bible for Matthew

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1
1Bokin'ny razam-ben'i Jesosy Kristy Zanakan'i Davida, Zanaka Abrahama.2Abrahama Baban'i Isaka, aviô Isaka Baban'i Jakoba, aviô i Jakoba koa baban'i Joda ndraiky irô ralahiny.3Joda Baban'i Fareza ndreky i Zara baka tami n'ny Tamara, Fareza Baban'i Herzona, aviô Herzona Baban'i Rama.4Rama Baban'i Aminadaba, aviô Aminadaba Baban'i Nasona, aviô Nasona Baban'i Salmona. Salmona baban'i Boaza tamin'ny5Rahaba, Boaza baban'i Obeda tamin'i Rota, Obeda baban'i Jese.6Aviô Jese baban'i Davida mpanjaka, Davida baban'i Solomona boaka tamin'ny vadin'i Oria.7Solomona baban'i Rehoboama, Rehoboama baban'i Abia, aviô Abia baban'i Asa.8Asa baban'i Jaosafata, aviô Jaosafata baban'i Jorama, aviô Jorama baban'i Ozia.9Ozia baban'i Jotama, Jotama baban'i Ahaza, Ahaza baban'i Hezekia.10Hezekia baban'i Manase, Manase baban'i Amona aviô Amona baban'i Josia.11Josia baban'i Jekonia ndraiky irô ralahany tamin'ny fotoagnan'ny fandrohagna ho agny Babylona.12Tafaran'ny fandrohagna handeha Babylona, kay Jekonia baban'i Sealtela razam-ben'i Zerobabela.13Zerobabela baban'i Abihoda, Abihoda baban'i Eliakima, aviô Eliakima baban' Azora.14Azora baban'i Zadoka, Zadoka baban'i Akima, aviô Akima baban'i Elihoda.15Elihoda baban'i Eliazara, Eliazara baban'i Matama, aviô Matama baban'i jakoba.16Jakoba baban'i Josefa vadiny Maria, araiky niteraka i Jesosy igny, na koa kahiantsika amin'ny agnaragna hoe Kristy.17Irô taranaka jiaby nanomboko tamin'i Abraham ndraiky jusqu'à tamin'i Davida zegny taranaka efatra ambin'ny folo, nanomboko tamin'i Davida jusqu'à tamin'ny fandroagna tà babylona taranaka efatra ambin'ny folo koa, aviô nanomboka tamin'ny fandroagna tà babylona jusqu'à tamin'i kristy, kay taranaka efatra ambin'ny folo hafa koa.18Karaha ty zaka nitranga tamin'ny fahaterahan'i Jesosy Kristy. I Maria mamany efa natao hanambady i Josefa, Kanefa talohan'ny niarahan-drô roé, hita izy fa nitoe-jaza baka tamin'ny Fanahy Masigny.19Josefa, vadiny, tegna lelahy marigny salakady sy tia angala baraka izy ampahabemaso. Kay nanapa-kevitra izy tsy hamaragna mangingina ny fifanekeny taminany.20Aviô tamin'izy mbola nieritreritra makasika zaka jiaby igny, niboaka tamin'ny nofinany anjelin'ny Tompo, nagnambara izy karaha ty hoe: "Josefa, zanaka lahin'i Davida,aza mavozo anao amin'ny anagalanao i Maria ho vadinao, satria agnatinany ao araiky nitorontoroegna tamin'ny Fanahy Masigny salakady nampitoetra izy.21Hitairaka lahy izy, aviô agnaranany ataonao hoe Jesosy, fa izy io hamonjy olonany mba hiala amin'ny fahotan-drô."22Raha jiaby zegny tsy maintsy hitranga mba hatantairaka raha nambaran'ny tompo tamin'n alalan'ny mpaminaninany, magnano hoe:23"Ity virjiny hitoe-jaza kay hitairaka tsaiky lelahy hely, aviô irô hikaiky agnaranany Imanoela"\_zegny midika hoe: "Amintsika zagnahary."24Taitry tamin'ny toromasonany i Josefa aviô nagnano raha karaha nandidiany anjelin'ny tompo izy aviô nampiakatra izy mba ho vadiny.25Kanefa tsy niaraka taminany izy mandram-piterany tsaiky lelahy hely io. Aviô nataony Jesosy agnaranany.

Chapter 2
1Tafaran'ny nahateran'i Jesosy tà Betleheman'i Jodia salakady mbola tamin'ny andron'i Heroda mpanjaka, navy tao Jerosalema irô lelahy manam-pahaizagna baka tagny atsignanagna nagnambara hoe:2"Aia tsaiky tairaka ho mpanjakan'ny jiosy zegny? Nahia lakintagna baka tà tsignanagna zahay kay navy mba hidera izy."3Izikoa fa naregny zegny i Heroda mpanjaka, nangôrohôro izy mbakan'i Jerosalema jiaby niaraka taminany.4Nandesin'i Heroda niaraka irô loha mpisorogno jiaby ndraiky irô mpanoro-dalàgnan'olo, aviô nagnontany irô izy: "Aia mba tany hiteran'i Kristy?"5Nambarandrô taminany hoe: Agny Betleheman'i Jodia, fa karaha ty nisoratiny mpaminany hoe:6'Fa anao, Betlehema, agny amin'ny tanin'ny Joda, tsy tegna hely amindrô mpitondran'i Joda, fa aminao hitongavan'ny mpanapaka iambigny oloko Israely."7Aviô nikahian'i Heroda antsokosoko irô lelahy manam-pahaizagna aby io mba hagnontany irô mazava tsara nibohandô lakintagna aby io.8Nalefany tagny Betlehema irô, magnano hoe: "Mandihana aviô fôtôry tsara amin'ny tsaiky. Izikoa fa hitanarô izy, agnambarà zaha mba afako andaiha agny koa ndraiky hidera izy."9Tafaran'ny nagniraisan'drô mpanjaka, aviô nandaiha tamin'ny lalagna irô, aviô zay lakintagna hitandrô tà tsignana talohandrô mandra-pijanony tagnambon'ny plasy nisy tsaiky.10Izikoa fa nahita lakintagna irô, ravoravo tamim-pifaliambe11Niditry tagnatiny tragno irô aviô nahita tsaiky ely niaraka tamin'ny maria mamany. Niankôhoko ndraiky nidera izy iro. Nagnaokatra plasiny fanagnanan'dro irô avio nagnamia volamena, dintin-kakazo mangitry ndraiky miora aminany.12Nampitandremindro tamin'ny nofin-dRagnahary baika irô tsy ipody amin'ny Heroda, kay lalagna hafa nandianandro nagnantogno firenenanany aby.13Izikoa fa loso irô, nisy anjelin'ny Tompo niboaka tamin'i Josefa tamin'ny alalan'ny nofy aviô nivolagna karahty: ''Mifohazà anao, mandianà andaisa tsaiky io draiky mamany , aviô milifasa agny Egypta. Mipetraka agny mandra-pagnambarako aminao, fa i Heroda mitady tsaiky io mba hamonoany izy.''14Tamin'ny aligny igny fo i Josefa nifoha salakady nitondra ny tsaiky draiky ny mamany kay nandeha tagny Egypta. Mipetraka tagny irô mandra-pahafatin'i Heroda.15Izegny nagnatanteraka raha nambaran'ny Tompo tamin'ny alalan'ny mpaminany hoe: ''Hikahiako hiala tagny Egypta ny zanako''16Aviô i Heroda, izikoa fa nahita fa avoafitaka-ndrô lelahy manampahaizagna io izy, kay neloko farany mare. Salakady nagniraka olo fekiny izy amono tsaiky lelahy jiaby latsaka taogno aroe midotro tà Betleheme ndraiky tamin'igny faritra jiaby igny, araka fotoagna nifotorany mazava tamin'dro lelahy manam-pahaizagna.17Aviô tantairaka volagna nambarany tamin'ny alalan'i Jeremia mpaminany hoe:18Nisy fiôho regny tà Rama, fitomagniagna ndraiky fisaonam-be, nitomagny nohon'ny zanany i Rahely, aviô tsy nagneky ampangigniny izy, satria fa lôso irô."19Lairaka fa naty i Heroda, tiô amin'izaigny fa nisy anjelin'ny tompo niboaka tamin'i Josefa tagny Egypta tamin'ny agninofy kay nivolagna karaha ty:20"Mifohazà avio andaisà zaza ndraiky mamany kay mandihanà agny amin'ny taniny Isarely, satria fa naty irô olo hitady amono tsaiky io."21Nifaoha i Josefa, nandesiny zaza ndraiky mamany aviô nandaiha tagny amin'ny tanin'Israely.22Fa izikoa fa regniny fa i Arkelaosy nanjaka tagny Jodia nandimby i Heroda babany, mbola navôzo fo izy andaiha agny. Tafarany Zagnahary nampitandrigny izy tamin'ny nôfy. Niala nandaiha amin'ny faritra Galilia izy.23Kay nandaiha aviô tamin'ny tanàna atao ho Nazareta. kay izegny nagnantantairaka raha nivolagniny tamin'ny alalan'drô mpaminany hoe: Nazarena fikahian-drô izy."

Chapter 3
1Tamin'ny andro zegny, nandaiha nitory tagny agnefatran'i Jodia i Jaona mpagnano batisa salakady nagnambara hoe:2Mibebahà, fa efa marikitry ny fanjakan'ny lagnitry."3Fa izy araiky nambaran'i Isaia mpaminany magnano hoe: "Misy feo araiky mikaiky agny agnefitry magnano hoe: "Amboara lalagnan'ny tompo, ahitsiho lalagnanany."4Aviô i Jaona nisikin'ny lamba volon-drameva ndraiky nagnano seintiry hoditra tamin'ny valagnany. Kidraidra ndraiky antely remby nataony anigninany.5Aviô Jerosalema, Jodia jiaby, aviô faritra jiaby magnodidigny tegnan- dragnon'i Jordana jiaby nagnantogno izy.6Kay nataony batisa tamin'ny tegnan-dranon'i Jordana irô jiaby, izikoa fa niaiky tamin'ny fahotagnanany.7Fa izikoa fa nahita irô fariseo ndraiky Sadoseo maomaro nagnantogno izy mbaika atao batisa izy, kay nivolagniny tamin'drô: ô taranaka menarana feno poison, azôvy nampitandrigny anarô hilaifa heloko zay mbola hoavy?8Mamohazà voaha miendrikin'ny fibabohana, Aviô aza misaigny hivolagna anankam-po hoe: "Managna Abrahama babanay zahay."9Fa ambarako mazava tsara aminarô fa Zagnahary zegny mavita manangana zanaka hoan'i Abrahama nata baka amin'dro vato aby io.10Aviô efa nampetraka am-pototrin' ny kakazo ny famaky. Kay irô kakazo jiaby zay tsy mamoha voany tsara hikapaigna abôko hatsipy agnatin'ny môtro.11Magnano batisa anarô zaha amin'ny rano mba hibabohanarô. Fa araiky avy afarako ao tegna mahery lombolombon'ny zaha abaka iô tsy fanaoko zaha fekiny nata hitôndra kiraronany. fa Izy zegny agnano anaro batisa amin'ny fanahy Masigny ndraiky amin'ny môtro.12Fa aifa aminy tagnanany fikororoagna agnadiovagna mololony ndraiky hamoriagna varinany agny amin'ny plasin'ny vary. Fa izy agnôro irô ankoihitry amin'ny môtro zay tsy mety maty."13Aviô Jesosy tagny Galilia kay navy tamin'ny tegnan-dragnon'i Jordana mba ho ataon'i Jaona batisa.14Naifa i Jaona niaizaka nanakana izy, magnano hoe: "Tokony anao edy agnano batisa zaha, kanaifa anao ndraiky nagnaontogno zaha?"15Navalin'i Jesosy taminany hoe: Magnekeha zegny anao niany ty fa izegny mety amintsika agnantantairaka fahamarignanana jiaby." Aviô Jaona nagneky izegny.16Izikoa fa vita batisa Izy, directy fa niboaka tagnatin'ny rano i Jesosy, tio ny io fa nibiagna tamin'igny lagnitry. Hitany fagnahin-dRagnahary nidotro karaha pigeon avio nandaiha tagnambonany tio.17Abaka avio, nisy fiôho baka an-dagnitry nagano hoe: "Ity Zanako tiako. Zay tegna sitrako."

Chapter 4
1Avio i Jesosy nitaritin'ny fanahy handaiha agny an'efitry mba halain'ny devoly fagnahy.2Izikoa fa baka nifady hanigny efapolo andro ndraiky efapolo aligny,kay silgno amin'izegny.3Nagnantogno izy mpangala fagnahy kay nivolagna taminany hoe: 'Izikoa Zanakan-dRagnahary marigny anao, volagnà mba hivadiky môkary irô vato ty."4Fa i Jesosy namaly karaha ty, kay nagnano hoe taminany: "Karaha ty voasaoratra ao: 'Tsy môfo kony mahavelogno olo io fa zay volagna jiaby ambaran-dRagnahary."'5Aviô nandesiny setoany tagny amin'ny tanàna masigny kay napaitrany tagny amin'ny faramtapon'ny tragnon-dRagnahary,6aviô nivolagna taminany hoe: "Izikoa zanakan-dRagnahary marigny anao, mitadatsahà agny ambany agny anao fa voasoratara ao, Izy hagniraka irô anjely hitahy anao ndraiky hitsambo anao amin'ny tagnandro, baika vitinao tsy ho kogno vato."'7Jesosy nagnambara izy: 'Mbola voasaoratra agny fo koa: Tsy tokony hitsapa ny Tompo Zagnaharinao fekiny anao."'8Nandesin'ny demony nandaiha amin'ny tany farany agnambo be izy naboakan'Izy fanjakana jiaby amin'ny donia ty ndraiky hatsaragna nany.9Nivolagniny taminany: "Raha jiaby io amiako anao, raha ohatra anao mankohoko alohako ndraiky midera zaha."10Avio Jesosy nagnambara taminany hoe: "Miala eto anao, ry demony! Fa efa voasaoratra hoe: "Anao atao hidera Zagnahary, aviô Izy zaraiky fo hitompoagna."'11Abaka aviô fekiny nilaifa Izy demony, aviô igny fa nisy anjely navy ndraiky nanompo Izy.12Izikoa fa regnin'i Jesosy fa voasambotra Jaona, nimpody tagny Galilia Izy.13Niala tagny Nazareta Izy, aviô nandaiha nipaitraka tao Kapernaony. Amin'ny sisin'ny ranomasigny Galilia, ndraiky amin'ny zara tanin'i Zebolona ndraiky Naftaly.14Izegny niboaka mba hatantairaka zaka jiaby nambaran'Isaia mpaminany hoe:15"Tanin'i Zebolona ndraiky tanin'i Naftaly, mandaiha amin'ny ranomasigny, agny an-dafin'i Jordana, Galilia hoandrô Jentilisa!16Irô olo nipaitraka tamin'ny aizigny nahita fahazavagnam-be, aviô irô zaigny nipaitraka tamin'ny faritra ndraiky alokin'ny fahafatesagna, kay tamindro niboahany fahazavagna."17Avio tamin'ny izegny fotoagna zegny Jesosy nanomboko nitory teny ndraiky nivolagna hoe: "Mibabohà, fa efa marikity ny fanjakagna ny lagnitry."18Izikoa fa nandaiha tàry amin'ny sisin'ny ranomasigny Galilia Izy, nahita mpiralahy aroé, Simona kahiagna Petera, abaka iô Andrea ralahiny, nagnatopy haratondrô tàry amin'ny ranomasigny, satria mpagnarato irô io.19Nivolagnin'i Jesosy tamin'drô: Allô, agnaraka zaha, fa hataoko mpagnarato olo anarô."20Tio ny io nialandrô harato aby igny kay nandaiha nagnaraka Izy.21Izikoa Jesosy mbala nandaiha fo nahita mpiralahy aroe hafa koa, Jakoba zanakan'i Zebedio, aviô Jaona ralahiny. Nagnamboatra haratony tagnatin'ny sambo irô niaraka tamin'i Zebedio babandrô. Nikaiky iro Izy.22kay tio ny io niala samboheliny ndraiky babandro kay hagnaraka Izy.23Nandaiha eran'i Galilia i Jesosy, nampianatra tamin'ny synagogondro, nitory filazantsaran'ny fanjakana, aviô nitahy irô karazagna aretigny jusqu'a rôfy jiaby tamin'olo.24Niboely eran'i Syria vaovao momba Izy, kay nindesindrô olo taminany irô olo marary jiaby, mararin'ny karazagna aretigny ndraiky fangirifiriagna, irô demoniaka, ndraiky mararin'ny aretim- borogno ndraiky paralyse. Nitahin'i Jesosy irô jiaby zegny.25Vahoaka maro baka tagny Galilia, Dekapolisy, Jerosalema, Jodia aviô ny baka avy agny an-dafin'i Jordana nagnaraka Izy

Chapter 5
1Izikoa fa nahita irô vahoaka aby iô i Jesosy, nanonga tagnambon'ny bongo Izy. Aviô izikoa fa tafipaitraka Izy, Kay nagnatogno Izy irô mpianatranany aby iô.2Nagnabiagna vavanany Izy aviô nampianatra irô, magnano hoe:3"Sambatra ny masikiny ara-pagnahy fa ninany ny fanjakan'ny lagnitry.4Sambatra irô misaona, fa hampiononigny irô.5Sambatra iro malemy fagnahy, fa irô igny handova ny tany.6Sambatra irô silôgno ndraiky sakaran'ny fahamarinagna, fa vokisagna irô igny.7Sambatra irô mpamindra fo, fa ahazo famindram-pô Koa irô igny.8Sambatra irô madio am-po, fa hahita Zagnahary iro igny.9Sambatra irô mpampihavagna, fa irô igny kahiagna zanaka Zagnahary.10Sambatra irô hiagniny boaka amin'ny fahamarignana, fa nindrô fanjakan'ny lagnitry.11Sambatra anarô izikoa magniratsira anarô ndraiky magnejiky anarô olo, aviô mivolagna karazagna vandy jiaby hanohitry anarô boaka aminaka.12Mifalia ndraiky miravoravohà, fa maventy valisoa azonarô agny an-dagnitry. Fa karaha zegny koa fomba nagniangnandrô irô mpaminany niaigny talohanarô.13Anarô zegny siran'ny tany. Fa izikoa sira najary matsatso, Kay amin'ny fomba akôry ampasira izy ndraiky? Tsy ho tsara na amin'ino na amin'ino eky izegny fa hariagna ndraiky hidiavin'ny vity olo ny sasany tavela.14Anarô fahazavagnan'ny donia ity. Irô tanàna miorigny amin'ny bongo igny fa tsy mety hasitriky eky.15Tsisy olo mampiretry jiro kay mametraka izegny agny ambanin'ny tognotogno, fa tsy maintsy amin'ny toeragna jiro fo, magnazava raha jiaby an-tragno izegny.16Ambilà hazava ankilan'olo karaha zegny fomba zeny fahazavagnanarô baika ahitandrô asa tsara ataonarô aviô ankalazainy ny babanarô an-dagnitry agny.17Aza mieritreritry fa hoe avy handrava lalàgna na irô mpaminany zaha. Tsy avy hagnapotiky iro zaha, fa hagnantantairaka irô igny.18Fa volagniko marigny aminarô fa mandra-paharavan'ny lagnitry ndraiky tany, zegny tsy foagna amin'ny lalàgna nata litera araiky ndraiky tedron-tsaoratra araiky, mandra-pahatantairaka io raha jiaby igny.19Kay noho izegny, na azôvy na azôvy mandika nata farany hely amindrô didy aby iô ndraiky mampianatra ny hafa agnano karaha zegny koa, kay zaigny hikahiagna ho farany hely agny amin'ny fanjakan'ny lagnitry. Fa na azôvy na na azôvy magnaraka ndraiky mampianatra irô donko hikahiagna tegnan'ny be agny amin'ny fanjakan'ny lagnitry.20Fa volagniko aminarô fa Izikoa tsy mihoatra nohon'ny mpanoro-dalàgna ndraiky fariseo fahamarignanarô, zegny tsy hiditra agny amin'ny fanjakan'ny lagnitry fekiny anarô.21Efa regninarô fa voavolagna tamindrô fa ela: "Aza mamono olo, aviô na azôvy na zôvy olo mamono olo zegny kay tsy maintsy sazigny amin'ny fitsaragna.22Fa ambarako anarô tegna marigny, fa zaigny olo meloko jiaby amin'ny ralahinany zegny mendriky heloigny agny amin'ny fitsaragna, aviô na azôvy na azôvy mivolagna ralahinany hoe: 'Anao olom-poagna!' dia heloigna agny amin'ny filan-kevitry, aviô na azôvy na azôvy mivolagna hoe: 'Laifaka anao!' kay mendrika ho agny amin'ny ho agny amin'ny farihy misy môtro mirehitry.23Noho izegny, izikoa anao raha ohatra magnatitry fagnatitry agnambon'ny alitara, kay tsaroanao fa managna alahelo aminao ralahinao,24kay ambila akendriky alohan'ny alitara fagnatitranao, aviô mandihanà lalagna mahitsy anao. Mivavahà akendriky amin'ny ralahinao, aviô mipodiana malaky salakady atairà ndraiky ka fagnatitrinao.25Mihavàgna malaky amin'ny mpagnampanga anao izikoa mbola miara-dihà aminany agny amin'ny fitsaragna, fandrao amin'ny mpagnapanga anao hitôndra anao agny amin'ny mpitsara, aviô ny mpitsara mety hitôndra agny amin'ny manam-boninahitra, kay atao agnatin'ny prison anao.26Ambarako anaro tegna marigny, fa tsy afaka ao fekiny anao, mandra-mpagnifanao vola faran'ny hely amin'ny trosanao.27Efa regninarô hoe: "Aza mijangajanga.28Kanaifa ambarako aminarô fa zay olo jiaby mizaha viavy salakady mbola magniry izy fo, efa mijangajanga ao am-pony izy dikan'izegny.29Izikoa manafitohnagna anao masonao ankavanagna, adosohà izegny aviô atsipia lavitra agny. Fa tegna tsara aminao izikoa ampahany araiky amin'ny vatagnanao tokony hirobatigny fa tsy tegnanao jiaby atsipy agny amin'ny heloko.30Izikoa manafintohina anao tagnanao ankavanagna, tapahà izegny aviô atsipaza lavitra hiala aminao. Fa tegna tsara hoanao izikoa ampahany araiky amin'ny vatagnanao tokony ho very fa tsy tegnanao jiaby atsipy agny amin'ny heloko31Aviô efa voavolagna ao koa hoe: "Na azôvy na azôvy misaraka amin'ny vadiny, aoka izy agnamia taratasy fisaraham-panambadianagna."32Fa zaha ndraiky mivôlagna aminarô fa hoan'izay misaraka amin'ny vadiny, ankoatra boaka amin'ny fijangajangagna, kay dikan'izegny mampijangajanga izy. Na azôvy na azôvy manambady izy afaran'ny fisarahany ,mijangajanga fo koa izy.33Aviô koa efa regninarô nambarany Ntaolo hoe: 'Aza mianiana amin'ny fianianana diso, fa andaisa agnatrehan'ny Tompo ny fianiananao.'34Fa zaha ndraiky mivolagna aminarô, aza mianiana amin'ny zaka jiaby, nata amin'ny lagnitry aby, fa sezy fipetrahan-dRagnahary izegny;35na amin'ny tany, fa fipetrahan'ny vitinany izegny ; na koa amin'ny Jerosalema, fa tanànan'ny mpanjaka maventy zegny.36Aza misangy amin'ny lohanao, fa tsy afaka magnafotsy na koa magnajoby tapaka fagneva araiky anao.37Fa aoka ny volagnanao ho, 'Ia,ia,' na 'Tsia, tsia.' Ze mihôtry Zay di baka amin'ilay ratsy.38Regninarô fa voavôlagna hoe: "Maso solon'ny maso, aviô nify solon'ny nify."39Fa zaha ndraiky mivôlagna aminarô hoe, aza manohitry ny ratsy. Fa kanaifa ndraiky, na azôvy na azôvy mitaifaka takaolagnanao ankavanagna, kay mba amaiza izy koa ny ilany.40Aviô izikoa misy olo magniry hiaraka aminao agny amin'ny fitsaragna kay magnaindaka ny akanjonao, ambilà ninazy agny fo koa lambanao.41Na azôvy na azôvy manery anao andaiha amin'ny lalagna kilometra araiky ,mandihana miaraka aminany amin'ny lalagna kilometra aroe.42Amia zay mangataka aminao, aviô aza manda na azôvy na azôvy magniry hindragna aminao.43Efa regninarô fa voavôlagna hoe: 'Tsy maintsy mankatia mpiara-belogno aminao anao aviô mankahala ny fahavalonao.'44Fa ambarako marigny aminarô , tiava ny rafinao aviô mivavaha hoandrô olo magnejiky anao, [Fagnamarihagna: Ny dikan-teny taloha tegna tsara: "Misaora hoandrô olo magnozogno anarô, manaova tsara olo zay mankahala anao."']45mba hanjary ho loso zanaka babanaro agny an-dagnitra anarô. Fa Izy mampitsiriky masoandronany amin'ny ratsy ndraiky ny tsara, aviô mampilatsaka malegny amin'ny marigny ndraiky ny tsy marigny.46Fa izikoa irô olo tia anarô mba tiavanarô koa, ino edy mba valisoa azonarô? Nata irô mpamoro mpantanty aby tsy magnano karaha zegny koa?47Izikoa ralahinarô zaraiky fo arabainarô, ino edy mba raha ataonarô mihoatra ny hafa ? Nata irô jentilisa aby iô tsy magnano karaha zegny?48Noho izegny, tsy maintsy tantairaka anarô. Karaha fagnatanterahan'ny babanarô zay agny an-dagnitra agny.

Chapter 6
1Mitandraima mba tsy agnano asan'ny fahamarignanarô ankilan'olo anaro baika ho hitandrô, fa izy koa tsy zegny tsy ahazo valisoa baka amin'ny babanarô agny an-dagnitry anarô.2Kay baka amin'izegny izikoa fa magnamboaka fihantragna anarô, kay aza milaifa trompetra mitariky hafa karaha ataondrô mpiatsaravelatsigny agny amin'ny synagogo ndraiky amin'ny lalagna, kay mba mety ahazo fideragna'olo irô. Ambarako tsara aminarô, fa irô efa nahazo valisoandrô.3Fa izikoa fa nagnamboaka fiantragna anarô, aza ataony hainy tagnanarô havia zay zaka jiaby ataony tagnanarô havanagna,4kay mba hamiagna mangigigny fanomezagnanarô. Aoka aviô babanarô mahita anarô mangigny hamaly ny tsara anarô5Izikoa fa mivavaka anarô, aza atao karaha mpiatsaravelatsigny, fa irô tia mijoro ndraiky mivavaka amin'ny synagogo ndraiky amin'ny sisin'ny lalagna, kay mba mety ho hitan'olo. Ambarako tsara aminarô tegna marigny, fa irô aifa nahazo valisoanany aby.6Fa anarô izikoa fa mivavaka, midira amin'ny efitry tragnonarô. Aviô afodia varavaragna, mivavaha amin'ny babanarô mangigigny. Abaka aviô babanarô zay mahita anarô amin'ny mangigigny hamaly tsara anarô.7Izikoa fa mivavaka anarô, aza magnano volagna maro tsisy ilavagna izy karaha atondrô Jentilisa amin'ny fiheverany fa ho regny irô nohon'ny volagna maro ataondrô.8Noho izegny, aza magnano karaha irô, fa Babanaro irô efa mahay irô zaka jiaby ilainarô alohan'ny angatahanarô aminany.9Noho izegny mivavaha karaty anarô: Rainay zay agny an-dagnitry, ho hamasigny anie agnaranao.10Ho tonga anie ny fanjakanao. Hatao anie ny sitraponao ety antany tahaka ny any an-dagnitry.11Omeo anay aniô ny hanigny sahaza hoanay.12Mamela helokay, tahaka ny hamelanay zay meloko taminay.13Aviô aza mitondra zahay amin'ny fakam-panahy, fa manafaha anay amin'ny ratsy."' [Fahamarignana: Ny dikan-teny taloha tegna tsara: "Fa anao ny fanjakana sy ny hery aviô ny voninahitra mandrakizay. Amen."]14Fa izikoa mamela hadisoan'olo anarô, dikan'izeny tsy hamela anarô fekiny koa i Babanarô zay agny an-dagnitry.15Fa izikoa tsy mamela hadisoagnandrô anarô, Kay tsy hamela hadisoagnanarô fekiny Babanarô.16Ankoatran'izegny, izikoa fa mifady hanigny anarô, aza mampiboaka fihetsiky mampalahelo karaha ataondrô mpiatsaravelatsihy, fa magnaratsy saora irô kay mba mety ho hitan'olo fa tegna mifady hanigny. Ambarako anarô tegna marigny, fa efa nahazo valisoany aby irô.17Fa anao izikoa fa mifady hanigny hisaora menaka lohanao aviô sasaha tsara saoranao,18kay mba tsy hitan'olo hafa fa mifady hanigny, fa amin'ny mangingigna fo, aviô Babanao izay mamela ao amin'ny mangingigna, hamaly tsara anao.19Aza mitana harenanarô aty an-tany, zay robatiny kalalao ndraiky harafesina, aviô idirandrô mpangalatra an-keriny kay angalatra.20Kanefa ndraiky ampirima tsara fitaovagna narô agny an-dagnitry, zay tsy ho robakany kalalao ndraiky harafesina, aviô tsy hidirandrô mpangalatra an-keriny kay hangalatra.21Fa zay tany misy harenanarô, ipetrahan'ny fonao koa.22Maso jiron'ny vatagna. Noho izegny, izikoa tsara masonao, dikan'izegny ho feno fahazavagna vatagna jiaby.23Fa izy ndraiky koa ratsy masonao, ho feno haizigny vatagnanao jiaby. Noho izegny, izikoa maiizigny fahazavagna zay ao agnatinao amin'iziô, magnano akory ny haben'izegny haizigny zegny!24Tsisy afaka hanompo Tompo aroe, fa hankahala araiky izy aviô hitia araiky, Izikoa tsy zegny hagnamia tegnanany amin'ny araiky kay hankahala araiky hafa koa. Anao zegn tsy afaka hanompo Zagnahary ndraiky harena.25Noho izegny ambarako anarô, fa aza miahiahy momba aigninarô, zay hohaninarô na zay higianarô na momban'ny vatagnarô, zay hitafianarô. Fa tsy maventy nohon'ny sakafo mba ny fiainagna, aviô ny vatagana maventy noho ny fitafiagna?26Zahava irô vorôgno amin'ny habakabaka. Irô igny tsy mamafy na mijinja na mamory amin'ny plasin'ny vary, fa i Babanarô zay agny an-dagnitry mamahagna irô igny. Tsy sarobidy mihoatra noho irô mba anarô?27Azôvy aminarô afaka agnampy hakio araiky amin'ny andro hiaignany amin'ny fanahiagna?28Nagnino anarô mihiahiahy momba ny fitafiagnanarô? Eritrereto ny momban'ny lilia agny amin'ny lohasaha, akory fagniriandrô igny. Tsy mba miasa mba irô igny, aviô tsy mamoly fitafiagna.29Ambarako anarô fa na i Solomona aza amin'ny voninahiny jiaby tsy nitafy karaha araiky amin'dro.30Izikoa ampitafian-dRagnahary karaha izegny ahitra agny an-tsaha, zay olo jiaby misy amin'ny andra niany na amaray hatsipy agny am-patagna, ka karaha akory ampitafiagna anaro bebe kokoa, anaro ry hely finoagna?31Noho izegny aza miahiahy kay mivolagna magnano hoe: 'Ino ny higianay?' na koa: 'Ino fitafiagna anaovanay?'32Fa irô jentilisa mitady irô zaka jiaby io, aviô Babanarô zay agny an-dagnitry mahay fa mila irô anarô.33Fa tadiava akendriky ny fanjakany ndraiky ny fahamarignany hamiagna anarô irô zaka jiaby iô.34Noho izegny, aza miahiahy ny amaray, fa ny amaray hagnahy izy. Ampy hoandrô tsy araiky araiky ny ratsy aminany.

Chapter 7
1Aza mitsara, mba tsy hotsaraigna anarô.2Fa amin'ny fitsaragna nataonarô fo koa hitsaragna anarô, abaka aviô amin'ny fandrefesagna andrefesananarô fo koa handrefesagna anarô.3Nagnino anao mizaha tapany mololo hely agnatiny mason'ny ralahinao, kanefa tsy tsikaritrinao vata-kazo agnatiny masonao?4Kay amin'ny fomba akory hivolagnanao amin'ny ralahinao hoe: 'Ambilà zah agnadoso tapany mololo agnaty ny masonao,' kanaifa ndraiky vata-kazo mbola agnatin'ny masonao?5Hoanarô mpiatsaravelatsigny! Adosohà akendriky vata-kazo agnatiny masonao, aviô anao ahita tsara lairaka anao magnadoso tapany mololo amin'ny mason'ny ralahinao.6Aza amiagna amboa zaka masigny, aviô aza hatsipy alohan'ny lambo vatotsaranarô. Fa izikoa tsy zegny mety avoa dihany vitindrô, abaka aviô hifôtro ndraiky hanapatapaka anarô amin'ny tsijarany.7Mangatahà, mba amiagna anarô izegny. Matadiavà, mba hahita anarô. Dondogna fa ibiagna hoanarô izegny.8Fa hoandrô olo jiaby mangataka, ahazo izy; hoandrô olo jiaby mitady, ahita zegny; kay karah zegny koa hoan'drô olo mandondogno, hivahagna koa.9Sa azôvy aminarô, izikoa angatahan'ny zanany môfo, hagnamia vato izy?10Na koa angatahiny laoko, kay hagnamia izy bibilava?11Noho izegny, izikoa anao ratsy, aza magnano mahay magnamia irô fagnamaizagna tsara amin'ny zanakanarô, tsy be mihoatra ny zaka jiaby mba zaka tsara amian'i Babanarô araiky an-dagnitry agny ho an'drô zay mangataka aminany?12Noho zegny, na ino na ino zaka tianarô hataon'olo amin'ny vatagnanarô, kay tokony agnano karaha zegny amin'ndrô fo koa anarô, fa izegny lalàgna ndraiky irô mpaminany.13Midirà amin'ny varavaragna tery. Fa be varavaragna salakady malalaka lalagna mitôndra agny amin'n fahaverezagna, aviô maro irô olo mandaiha amin'izegny.14Fa tery varavaragna salakady sarotra lalagna mitarika mandaiha amin'ny fiainagna, aviô vitsy irô olo mahita izegny.15Mitandraimà amin'ndrô mpaminany sandôko, zay nagnantôgno anarô amin'ny sikin'ny ondrikôndrika kanaifa amboadia tegna mpagnano la chasse.16Amin'ny alalan'ny voany hahaizananarô irô. Mitsôngo raisin amin'ny fatsiky mba olo, na koa aviavy amin'ny songosongo?17Mitovy amin'izegny, kakazo tsara jiaby mamokatra voany tsara, fa kakazo ratsy, mamoha voa ratsy koa.18Ny kakazo tsara tsy afaka hamoha voany ratsy, na koa kakazo ratsy tsy afaka mamoha voany tsara.19Zay kakazo jiaby tsy mamoha voany tsara, dikan'izegny kapaigna aviô hatsipy agny agnatin'ny motrô.20Kay noho zegny, ho hainarô irô zaka jiaby zegny amin'ny alalan'ny voany.21Tsy olo jiaby mivôlagna aminaka: 'Tompo, Tompo,' kay hiditry amin'ny fanjakan'ny lagnitry, fa irô zay magnano sitrapon'ny Babako zay agny an-dagnitry.22Maro irô olo mivolagna aminaka amin'izegny andro zegny hoe: 'Tompo, Tompo, fa tsy efa naminany tamin'ny agnaranao mba zahay, tsy raha efa namoaka irô demonia tamin'ny agnaranao, aviô nagnano irô asa be tamin'ny agnaranao?'23Aviô zaha magnambara amindrô ampahabemaso hoe: 'Tsy nahay anarô fekiny zaha! Miala lavitry zaha fekiny, arô mpagnano ratsy!'24Noho izegny, irô jiaby zay maregny volagnanaka aviô magnaraka izegny, kay karaha olo misy jery nagnorogno tragnonany agnambon'ny vatolampy.25Latsaka malegny, aviô navy rano be aviô nandrofo ndraiky namely mare ny tsiko, fa tsy nianjera izany, satria nagnorogny teo agnambon'ny vatolampy.26Fa anarô olo jiaby maregny vôlagnanaka zegny kay mbola tsy magnaraka izegny dikan'izegny karaha olo adala magnôrôgno tragnonany agnambony jia.27Latsaka malegny, aviô navy rano-be, aviô nanjôfo ndraiky namely mare tamin'ny tragno tsiko, kay raotsaka izegny, aviô niafara tamin'ny faharavany."28Aviô izikoa fa baka nagnambara irô vôlagna iô i Jesosy, gaga tamin'ny fampianarany irô vahoaka,29satria nampianatra irô karaha olo managna fahefagna Izy, fa tsy karaha irô mpanora-dalagnan-drô.

Chapter 8
1Izikoa fa nidotro baka tamin'ny bongo i Jesosy, nagnaraka izy irô vahoaka maro aby io.2Igny fa nisy olo boka araiky nagnantôgno Izy aviô nitsaoka tàlohanany, nagnano hoe: "Tompo, izikoa mba sitrakanao, asà mba afaka magnadio zaha anao."3Namavatra tagnany i Jesosy aviô nikasiky izy, nagnano hoe: "Sitrako. Midiovà." Tiô ny iô nadio tamin'ny fahabokany izy.4Nambaran'i Jesosy taminany: "Aoka anao tsy hivolagna na ino na ino na amin'jôvy na amin'jôvy. Mandianà amin'ny lalagnanao, kay ambohà amin'ny mpisorôgno tegnanao aviô amaiza fagnatitra karaha nandidian'i Mosesy, mba hifijoroagna vavolombelogno amindrô."5Izkoa fa niditry tao Kaopernaomy i Jesosy, kay nagnantogno Izy kapitainy araiky aviô nagnontany Izy,6nagnano hoe: "Tompo, mandry ao an-tragno mpanompoko fa malemy aviô ao agnantin'ny fagnantaitaignana mafy."7Nambara'i Jesosy taminany hoe: "Hoavy zaha aviô hagnajanga izy."8Namaly i kapitainy aviô nagnano hoe: "Tompo, tsy mendriky zaha tokony hidiranao ambany tafon-tragnonaka, mivôlagna fo anao amin'ny vôlagna igny fa directy janga mpanomponaka.9Fa zaha ndraiky koa lelahy zay ambany fahefagna aviô, aviô zaha managna miaramila feheziko Koa. Zaha ziô nivôlagna amin'ny araiky hoe: 'Mandihana,' directy fa mandaiha edy Izy, aviô amin'araiky hafa koa: 'Avia,' directy fa nagnantôgno edy koa izy, aviô amin'ny mpanompoko hoe: "Ataova izegny, Kay ataony koa."10Izikoa fa regnin'i Jesosy izegny, gaga Izy aviô nivôlagna tamin'ndrô zay nagnaraka Izy: "Ambarako marigny aminarô, fa tsy mbola nahita olo nanam-pinoagna karaha izegny Zaha teto Israely.11Ambarako anarô, fa maro ny baka agny atsignanagna ndraiky baka agny andrefagna ho avy, aviô irô igny hipaitraka amin'ny latabatra miaraka amin'i Abrahama, Isaka aviô Jakoba, lera agny amin'ny fanjakan'ny lagnitry.12Fa irô zanaka ny fanjakana hatsipy agny abadikin'ny aizigny lavitra be agny, zay hisy fitomaniagna ndraiky fikitrohanify.''13Nambaran'i Jesosy tamin'ny kapitainy hoe: "Mandiana! Araka ninoanao, kay aoka izegny hatao hoanao." Aviô janga tamin'ny fotoagna zegny koa lay mpanompo.14Lairaka i Jesosy niditry tamin'ny tragnon'i Petera, kay nahita rafozam-bavin'i Petera nandry salakady nararin'ny tazo.15Nikasan'i Jesosy tagnanany, aviô niala taminany directy tazo igny. Kay nitsangana izy aviô nanomboko nagnamia hanigny Izy.16Lairaka tamin'ny andra hariva, maro irô nofehezin'ny demony ndraiky nandesin'olo tamin'i Jesosy tiô. Nandroaka irô fagnahy tamin'ny vôlagna Izy aviô nagnajanga irô jiaby narary igny.17Kay karaha zegny nahatantairaka zaka nambaran'i Isaia mpaminany, nagnano hoe: "Izy tegnany nangala faharariantsika ndraiky hitôndra irô aretintika."18Aviô izikoa fa hitan'i Jesosy irô vahoaka nagnodidigny Izy, nagnamia toromarika mba hialagna arÿ ampitan'ny ranomasigny Galilia Izy.19Aviô mpanoro-dalàgna araiky nagnantogno Izy aviô nagnano hoe: "Ô mpampianatra, hagnaraka anao zaha na aiza na aiza andihananao."20Nambaran'i Jesosy taminany hoe: "Ny amboahaolo manan-davaka, aviô irô voron'ny lagnitry managna akany, fa ny zanak'olo tsy managna na aiza na aiza ampandriany lohany."21Araiky hafa tamin'drô mpianatra aby iô nivolagna taminany hoe: "Tompo, zaha ambilà akendriky andaiha aviô andevigny babako."22Nambaran'i Jesosy taminany hoe: "Mangnarahà zaha, aviô ambilà ny maty andevina ny maty aminany zaraiky.”23Izikoa fa niditry tamin'ny sambohely araiky io i jesosy, nangataka Izy tao agnatin'io irô mpianatranany.24Igny, fa nisy tafio-drivotra mahery nitranga tio amin'ny ranomasina, Kay rakotry ny onja ny sambo. Fa resin-tory jesosy.25Nandaiha taminany irô mpianatra aviô namoha Izy, nagnano hoe: "Vonjeo atsika e, Tompo; ho faty isika!"26Nambaran'i Jesosy tamin'drô hoe: "Nagnino anarô mavozo, arô hely finoagna?" Kay nitsangana Izy aviô nivolagna maré ny tsiko ndraiky ny ranomasigny. Kay nisy fitoniagna be avy tio.27Gaga irô lehilahy aviô nivolagna hoe: "Fa Karazagna lehilahy ino ity, fa nata ny tsiko ndraiky ranomasignyaza mankatoa Izy?"28Izikoa fa tagny ampità ndraiky tiô amin'ny tanànan'ny Gadarenesa i Jesosy, Kay nisy lehilahy aroé zay nifehezin'ny demonia nifanojo taminany. Irô niboaka baka tagny amin'ndrô fasagna aviô tegna nahery setra, noho izegny tsy nisy mpandaiha afaka nandalo tamin'ny lalagna izegny.29Igny fa, nihiakiaka mafy irô aviô nagnano hoe: "Mpifagnino aby mba zahay ndraiky anao, ô ry zanakan-dRagnahary? Navy eto mba anao hampihorihory zahay alohan'ny fotoagna voatôndro?"30Aviô nisy andian'ny lambo maromaro nihinagna tiô, tsy dia lavitra irô tiô loatra.31Mbola niangavy i Jesosy fo irô demonia aviô nagnano hoe: "Izikoa nandroaka zahay anao, Kay alefasa agny agnatin'dro andian'ny lambo iô zahay."32Nambaran'i Jesosy tamin'ndrô hoe: "Mandihana!" Kay niboaka tamin'ndrô irô demonia nandaiha tamindrô lambo aby iô; aviô igny fa, irô andiany jiaby nirifatra nidôtso ny bongo mideza nandaiha an-dranomasigny aviô maty tagny agnaty rano irô.33Irô zay nikarakara irô lambo iô nilomay aviô nandaiha amin'ny tanàna irô ndraiky nitantara zaka jiaby , aviô surtout irô zaka jiaby nitranga tamin'ndrô lelahy nifehezin'ndro demonia.34Igny fa, niboaka irô tagny amin'ny tanana jiaby mbaika hifanojo amin'i Jesosy. Izikoa fa hitan'ndrô Izy, nangataka Izy mba iala ny faritan'ndrô.

Chapter 9
1Niditry tagny amin'ny sambohely i Jesosy, niampita, aviô navy tagny amin'ny tanàgnanany.2Igny, fa nisy lelahy mararin'ny paralysisa nandry tiô amin'ny fandriagna nandesin'ndrô taminany. Izikoa fa nahita finoagnan'ndrô, kay nambaran'i Jesosy tamin'ny lelahy araiky mararin'ny paralisisa hoe: "Zanako, aoka anao hifaly. Efa avoavela helokonao."3Igny, fa ny sasany tamin'ndrô mpanora-dalàgna nagnano anakampo hoe: "Mivôlagna ratsy iô lelahy iô."4Hain'i Jesosy eritreritrin'drô aviô nivôlagna hoe: "Nagnino anarô mieritreritry ratsy ao am-ponarô?5Fa azôvy taigna moramora mivôlagna izy hoe: 'Voavela helokonao,' sa mivôlagna hoe: 'Mitsangàna kay mandihana'?6Fa mba ho hainarô fa ny Zanak'olôgno managna fahefagna hamela heloko eto ambonin'ny tany,..." Izy nagnambara tamin'lay mararin'ny paralisisa: "Mitsangana, hidrona fandragnanao, avio mandihana agny an-tragnonao."7Aviô nitsangana lelahy iô aviô nandaiha tà tragnonany.8Izikoa fa nahita izegny irô vahoaka iô, gaga irô aviô nidera dRagnahary, zay nagnamia fahefagna karaha izegny hoan'olo.9Aviô izikoa niala tiô i Jesosy, kay nahita lelahy nikaiagna hoe Matio Izy, zay nipetreka tamin'ny lain'ny famoriagna hetra. Izy nivolagna taminany hoe: "Magnaraha zaha." Nitsangana izy nagnaraka Izy.10Aviô izikoa fa nipaitraka hihinagna tà tragno Jesosy, igny fa mpamory hetra ndraiky olo mpanota maro navy aviô niaraka nihinagna tamin'i jesosy ndraiky irô mpianatranany.11Izikoa fa nahita izegny irô fariseo, nivolagna tamin'ndrô mpianatranany irô nagnano hoe: "Nagnino mpampianatranaro miaraka mihinigna amin'ny mpamory hetra ndraiky olo mpanota?"12Izikoa fa naregny izegny i Jesosy, nivolagna Izy nagnano hoe: "Ny olo matanjaka ara-batagna tsy mila mpitsabo, fa irô zay marary fo.13Tokony mandaiha mianatra anarô midika hoe: 'Famindram-po iriako fa tsy sôrôgno.' Fa navy zaha, tsy hikaiky irô marigny hibaibaka, fa irô mpanota."14Aviô navy tiô nagnantogno irô mpianatran'i Jaona kay nivolagna nagnano hoe: "Nagnino zahay ndraiky irô Fariseo mifady hanigny matetika, fa irô mpianatranao fo tsy mifady ?15Nambaran'i Jesosy tamin'ndro: "Mety malahelo mba irô havan'ny mpampakatra, izikoa mbola miaraka amin'ndrô ny mpampakatra? Fa hoavy andra angalan'ny mpampakatra amin'ndro, kay amin'izegny irô vao hifady hanigny.16Tsary nisy olo magnampigny akanjo tonta amin'ny tapaka lamba vaovao, fa tampigny handrovitry lamba, aviô hisy triatra ratsy lavitra.17Tsary misy olo magnisy divay vaovao agnatiny siny hoditra tonta. Izikoa magnano izegny irô, kay ho triatra ny siny hoditra, ho raraka ny divay aviô ho potika ny siny hoditra. Fa kanaifa ndraiky, magnisy divay vaovao agnatiny siny hoditra vaovao irô, aviô ho voatahiry izy aroé."18Izikoa mbola nivolagna zaka jiaby izegny tamin'ndrô i Jesosy, igny fa , nisy manam-pahefagna araiky navy kay nankohoko taminany. Nivolagna izy nagnano hoe: "Maty zioty zanaka vavy, fa mavia aviô apitraho amin'ny tagnanao, fa ho velogno izy."19Abaka aviô nitsangana Jesosy aviô nagaraka izy, nagnano karaha zegny koa irô mpianatranany.20Igny fa nisy viavy araiky efa nandaiha liô nandritra ny aroé ambin'ny folo taogno, nandaiha tàfaran'i Jesosy aviô nikasika tapany akanjonany.21Fa nivôlagna izy tamin'ny tegnany hoe: "Izikoa mahavoakasika lambanany fo zaha, mety ho janga."22Fa nitodiky Jesosy kay nahita izy, nivolagna nagnano hoe: "O zanako vavy, mahereza; ny finoagnanao nahajanga anao." Avio janga directy viavy iô nanomboka tamin'ny lera igny.23Izikoa fa navy tagny amin'ny tragnon'i manam-pahefagna Jesosy, nahita irô mpitsoaka sodina ndraiky irô vahoaka nitabataba be Izy.24Nivolagna nagnano hoe Izy: "Mandihana, fa tsy maty i zaza viavy iô, fa mandry izy." Fa nitokiky Izy tamin'ny blague ndrô.25Izikoa namboaka tagny ambadika ivailany vahoaka, niditra tagny agnefitra Izy aviô nangala izy tamin'ny tagnana, aviô nitsangana i razazavavy.26Nalaza nagnairagna ny faritra jiaby ny vaovao momba izegny.27Aviô izikoa fa niala tiô i Jesosy, nisy jamba aroé lahy nagnaraka Izy. Tsy nitsahatra nikaiky irô salakady nivolagna nagnano hoe: "Mamindra fo aminay, ry zanaka Davida!"28Izikoa fa navy tao an-tragno i Jesosy, kay nagnantogno Izy irô lelahy jamba. Nambaran'i Jesosy tamin'ndro hoe: "Mino anarô fa mahay magnano izegny Zaha?" Nambaran'ndrô taminany hoe: "Eka, Tompo."29Abaka aviô nikasihan'i Jesosy mason'drô aviô nivolagna nagnano hoe: "Ho tantairaka aminarô araka finoagnanarô izegny,"30aviô nahiratra mason'ndrô. Abaka aviô Jesosy nandidy mare irô ndraiky nivolagna nagnano hoe: "Aoka mba tsy hoisy olo ahay momba zao."31Fa nandaiha irô aroé lahy kay nankalaza ny vaovao momba izegny magneragna faritra izegny.32Aviô izikoa fa nandaiha irô aroe lahy, igny fa nisy lelahy moah nipetrahan'ny demony nandesigny tiô amin'i Jesosy.33Aviô izikoa fa niboaka demony igny, nivolagna directy i lelahy moagna igny. Gaga aby vahoaka kay nivolagna nagnano hoe: "Tsy mbola fahita hatrizay tamin' Israely ity!"34Fa nambaran'ndrô fariseo hoe: "Tamin'ny fanapahan'ndrô demony, namohany irô demony."35Nandaiha nitety irô tanàna maventy ndraiky irô bongo jiaby i Jesosy. Nanohy nampianatra tagny amin'drô synagogan'ndrô Izy, nitory filazantsaran'ny fanjakana, ndraiky nagnajanga irô karazagna aretigny jiaby ndraiky irô karazagna fahararina jiaby.36Izikoa fa nahita irô vahoaka Izy, nanagna fangoram-po tamin'ndrô, satria niahiahy ndraiky kivy irô. Karaha ondrikondriky tsisy mpiambigny igny irô.37Nambarany tamin'ndrô mpianatranany hoe: "Maro ny vokatra, fa irô mpiasa no vitsy.38Noho izegny mivavaha malaky amin'ny tompon'ny vokatra, mba andefasany mpiasa agny amin'ny vokatranany."

Chapter 10
1Nikahian'i Jesosy niaraka irô mpianatranany aroé ambin'ny folo aviô nagnamia irô fahefagna amin'ny fagnahy maloto, mba handroagna irô, ndraiky hagnajanga irô karazagn'aretigny ndraiky karazagna faharariagna jiaby.2Indreto aby irô agnaran'ndrô apostoly aroe ambin'ny folo. Ny voalohany, Simona (izay kahiagna koa Petera), aviô Andreo ralahinany; Jakoba anaka lahin'i Zebede, ndraiky Jaona ralahiny;3Filipo, ndraiky Bartleomy; Tomasy, ndraiky Matio mpamory hetra ; Jakoba zanaka lahin'i Alfeosy, ndraiky Tadeosy;4Simona lay Zelota, aviô Jodasy Iskariota, lay hamadiky Izy.5Nirahin'i Jesosy irô aroé ambiny folo. Nanôjo irô Izy aviô nivolagna nagnano hoe: "Aza mandaiha agny amin'ny toeragna zay hitoeran'ndrô Jentiissa anarô, aviô aza miditry amin'ny renivohitran'ndrô samaritana.6Fa mandiana fo agny amin'ndrô ondrikondriky very amin'ny taranak'Israely;7Kay izikoa fa mandaiha anarô, mitoria aviô ambarao hoe: 'Efa tsy aila ny fanjakan'ny lagnitry.'8Jangaho ny marary, atsangano ny maty, diova irô boka, aviô roahy irô demonia. Araka nazahoanarô maimaimpoagna, magnamaiza maimaimpoagna koa.9Aza mitôndra volamena, volafotsy, na varahana agny amin'ny kitapom-bolanarô.10Aza mitôndra kitapom-batsy amin'izay handihananarô, na fisikiny hafa, na kiraro, na tehina, fa ny mpiasa mendriky hahazo hanigninany.11Na ino na ino tanàna maventy na tanàna madiniky hidiranarô, zahava zay mendriky ao, aviô mipitrahà agny mandra-pialanarô.12Izikoa vao miditry amin'ny tragno anarô, miarabàha ao. Izikoa mendriky tragno, kay aoka ny fiadanagnanarô ho avy ao.13Fa izikoa fa tsy mendriky izegny, aoka ny fiadanagnarô hipody aminarô.14Hoan'ndrô zay tsy mandray anarô na tsy mitandregny volagnanarô, ahitsano ny fotaka amin'ny vitinarô, izikoa fa miala amin'ny tragno zegny na amin'ny tanam-be zegny anarô.15Ambarako marigny aminarô, fa ho moramora kokoa amin'ny tanin'i Sodoma ndraiky Gomora amin'ny andro fitsaragna noho izegny tanam-be izegny.16Igny fa, handaifa anarô karaha ondrikondriky agnivon'ny ambodia Zaha, kay misihà jery karaha ny menarana aviô tsy manan-tsigny karaha voromalala.17Mitandraima amin' olo! Hagnamia anarô amin'ny filan-kevitrin'drô, aviô hamôpoko anarô amin'ny sinagogan'ndrô.18Abaka aviô handesigny manoloagna ny governora ndraiky mpanjaka anarô nohon'ny aminaka, mba ho vavolombelogno hôandrô ndraiky hoandrô Jentilisa.19Izikoa magnamia anarô irô, kay aza managnana ahiahy amin'ny akory na ino volagnindro, fa hagnamia anarô amin'ny fotoagna zay tokony hivolagniny.20Fa tsy anarô hivolagna, fa tsy fagnahin'i babanarô hivolagnana aminaro ao.21Ralahy hagnamia ralahy ho amin'ny fahafatesagna, aviô ny baba ny zanany. Ny zanaka hitsangana hanohitry ny ray aman-dreniny kay hahatonga ny fahafatesagn'drô.22Ho alan'olo jiaby anarô nohon'ny amin'ny agnarako. Fa na azôvy na azôvy miharitry hatrimin'ny farany, kay ho voavonjy olo zegny.23Izikoa magnenjiky anarô ao amin'io tanàna maventy irô, milifasa agny amin'ny magnaraka, fa ambarako marigny aminarô, fa tsy hahatapitry irô tananan'Israely alohan'ny havian'ny Zanak'Olo anarô.24Ny mpianatra tsy maventy nohon'ny mpampianatra, na ny mpanompo ho agnambo nohon'ny tompony.25Ampy ho amin'ny mpianatra izikoa avy karaha ny mpampianatranazy izy, aviô mpanompo karaha tompony. Izikoa nikahian'ndrô hoe Belzeboba tompon'ny tragno, ho ratsy lavitry karaha akory irô agnaragna hikahiagna irô isam-piankohonagna!26Noho izegny aza mavozo irô, fa tsy hisy takony zay tsy hiboely, aviô zaka miafigny tsy ho hay.27Zay ambarako anarô ao amin'ny maiizigny, ambaraho amin'ny andra mazava, aviô zay bisibisiky regninaro amin'ny sofigninarô, toria agny agnambon'ny tafon-tragno.28Aza mavozo hoan'ndrô zay mamono vatagna kanaifa afaka mamono fagnahy.29Fa kanaifa ndraiky, matahorà hoan'ndrô zay afaka mamotiky fagnahy ndraiky vatagna agny amin'ny heloky.30Izo mba tsy vola madiniky hely hamarotana fody aroe? Fa tsy mbola misy na araiky amin'ndrô aby lavo amin'ny tany izikoa tsisy fahalalagnan'ny babanarô. Fa nata volovon-dohanarô aby voakonty.31Aza mavozo. Manan-danja bebe kokoa noho ny fody maro anarô.32Noho izegny, zay magnaiky Zah jiaby io agnatrehan'olo, ho ekeko fo eo agnatrehan'ny babako zay agny an-dagnitry.33Fa zay manda zaha eo agnatrehan'ny olo fo, ho laviko koa eo anatrehan'ny babako zay agny an-dagnitry.34Aza mieritreritry fa zaha avy hitôndra fiadanagna eto an-tany.35Tsy avy mba hitôndra fiadanagna zaha, fa sabatra.36Fa navy zaha hagnasaraka ny zanaka lahy amin'ny babany, ndraiky ny zanaka vavy amin'ny reniny, aviô vinantovavy amin'ny rafozam-baviny. Irô zay ao an-tokantragnonany fo ho lôso fahavalon'olo.37Zay tia babany na mamany mihoatra zaha tsy mendriky zaha dikan'izegny; aviô zay tia mandilatra zanaka lahy na ny zanaka vavy mihoatra zaha, tsy mendriky zaha dikan'izegny.38Zay tsy mangala hazofijaliagnanany kay magnaraka zaha, tsy mendriky zaha dikan'izegny. Zay magnavotry aigniny hahavery izegny.39Fa zay mahavery aigniny nohon'ny aminaka hahita izegny.40Zay mangala anarô mandray zaha, aviô zay mandray zaha mandray lay nagniraka zaha fo koa.41Zay mandray mpaminany satria mpaminany izy kay hahazo valisoan'ny mpaminany, aviô zay mandray olo marigny satria olo marigny izy kay hahazo valisoan'ny olo marigny.42Na azôvy na azôvy magnamia araiky madiniky amin'izegny, nata rano manintsy araiky kapoaka higiagna aby, satria izy mpianatra, kay ambarako marigny aminarô fa, tsy ho very ny valisoanany."

Chapter 11
1Aviô izikoa fa baka nampianatra irô mpianatranany aroe ambin'ny folo Jesosy, niala aviô tiô Izy hampianatra ndraiky hitory agny amin'ny tananan'drô.2Aviô izikoa regnin'i Jaona tagny amin'ny prison ny momba irô asan'i Kristy, kay nandaifa hafatra tamin'ny alalan'ndrô mpianatranany izy,3kay nivolagna izy nagnano hoe: "Anao mba olo araiky Zay hoavy, sa tôkony nitady hafa zahay?"4Jesosy namaly aviô nivolagna irô nagnano hoe: "Mandihàna aviô ambaraamin''i Jaona zaka hitanarô ndraiky regninarô."5Mahazo fahitagna irô jamba, mandaiha irô malemy, diovigny irô boka, maregny indraiky irô maregniny, atsangan-ko velôgno irô olo maty, aviô agnambaragna irô vaovao mahafaly ny masikiny.6Sambatra zay tsy tafitohina noho ny aminaka."7Izikoa fa nandaiha tamin'ny lalagna irô lelahy aby iô, nanomboko nagnambara ny momban'i Jaona tamin'ndrô vahoaka Jesosy nagnano hoe: "Hizaha ino mba anarô niboahanarô tagny agnefatra\_\_volotara tsofin'ny tsiko?8Kanaifa hizaha ino mba niboahanarô lelahy magnano fisikiny lafo vidy? Igny fa, irô za magnano fisikiny lafo vidy mipaitraka agny amin'ny tragnon'drô mpanjaka.9Kanaifa hizaha inô mba antony niboahanarô mpaminany? Eka, mivolagna aminarô zaha, aviô mihoatra lavitry noho ny mpaminany.10Izy araiky avoasaoratra magnano hoe: "Zahava, magniraka ny irakanaka zaha talohan'ny tavanarô, zay hagnamia ny làlagnanarô aloha narô.'11Ambarako marigny aminarô, fa amin'drô zay nitirahan'ny viavy tsisy maventy noho i Jaona mpagnano batisa. Kanaifa olo tegna tsy manan-danja amin'ny fanjakan'ny lanitra maventy noho izy.12Nanomboko tamin'ny andron'i Jaona mpagnano batisa kay ziska amin'ny zio, kay miaritry herisetrany fanjakan'ny lagnitry, aviô irô olo mahery setra mangala irô an-keriny.13Fa iro mpaminany jiaby ndraiky lalàgna efa naminany ziska amin'ny Jaona;14aviô izikoa sitrakanarô agneky izegny, Izy i Elia araiky ho avy.15Zay manan-tsofigny ho andesigny mitandregny, aoka izy hitandregny.16Amin'ino mba tokony hampitahako ity taranaka ity? Izegny karaha tsaiky misaoma agny amin'ny tsaina, zay mipaitraka ndraiky mifampikaikikaiky17kay mivolagna magnano hoe: 'Nilaifa sodina anarô zahay, fa tsy nitsindraka anarô. Nagnano hira fisaoragna zahay, fa tsy nitomagny anarô.'18Fa i Jaona tsy navy directy nihinagna mofo na higiaka divay, kay nambaran'ndrô hoe: 'Managna demony izy.'19Zanak'olôgno navy directy hihinanagna ndraiky higiaka kay nambaran'ndro hoe: 'Zahava lelahy tendan-kanigny io salakady izy mamolava, naman'ndrô mpamory haitra ndraiky irô mpanota!' Fa fahendregna voamarigny tamin'ndrô asany."20Abaka Aviô Jesosy nanomboka nivolagna mare tamin'dro tanàgna zay nagnanaovany ny ankamaroan'ny asany mahagaga, satria tsy nibaibaka irô.21"Loza hoanarô, Korazina! Loza hoanarô, Betsaida! Izikoa natao tagny Tyra ndraiky Sidona irô asa mahagaga zay natao teto aminarô, aifa ela nibaibaka tamin'ny lamba fisaonagna ndraiky lavenona irô.22Kanaifa ho moramora bebekokoa amin'ny Tyra ndraiky Sidona amin'ny andron'ny fitsaragna mihoatra nohon'ny anarô.23Anarô Kapernaomy, mihevitra mba anarô fo hasandratra agny an-dagnitry? Tsia, ho entigny hidigny agny amin'ny heloko anaro. Satria izkoa tagny Sodoma natao irô asa mahagaga zay natao teto aminarô, mbola ho tavela izegny mandrak'iniany ty.24Kanaifa mivolagna aminarô Zaha fa ho mora bebekokoa hoan'ny tanin'i Sodoma ny andron'ny fitsaragna nohon'ny aminarô."25Tamin'ny fotoagna izegny Jesosy nagnambara nagnano hoe: "Midera anarô Zaha, Baba, Tompon'ny lagnitry ndraiky tany, satria Anao nagnasitriky irô zaka aby io tamin'ny olo hendry ndraiky mahalala, aviô nagnambara irô tamin'ndrô zay tsy nahalala, aviô karaha irô tsaiky hely.26Eka, baba, satria izegny nahafinaritra tiô imasonao.27Zaka jiaby nankinigny taminaka avy amin'ny Babako; aviô tsary nisy nahay Zanaka afa tsy Baba, aviô tsary nisy nahay babany afa-tsy Zanaka, ndraiky zay fidian'ny Zanaka hagnambaragny Izy.28Mandihàna aty aminaka, anaro jiaby zay miasa ndraiky mitôndra mavesatra, amiako fitsaharagna anarô.29Andaisa ny ziogako aviô mianara aminaka, fa malemy fagnahy ndraiky magnetry tegna am-po Zaho, hahita fitsaragna hoan'drô fagnahinarô anarô.30Fa mora ny ziogako aviô mahivagna ny entako."

Chapter 12
1Tamin'ny fotoagna izegny Jesosy nandaiha namakivavy ny tanimbary tamin'ny andro Sabata. Silogno irô mpianatranany kay nanomboko nioty salohim-bary kay nihinagna irô.2Kanaifa noho hitan'drô Fariseo izegny, kay nivolagn'ndrô tamin'i Jesosy: "Zahava, irô mpianatranao aby iô magnano zay tsy ara-dalàgna magnano izy amin'ny Sabata."3Fa Jesosy nivôlagna irô nagnano hoe: "Mbola ty nivakianarô fekiny mba zaka nataon'i Davida, izikoa silôgno izy, ndraiky irô lelahy jiaby niaraka taminany?4Niditra tao amin'ny tragnon-dRagnahary izy aviô nihinagna mofon'ny fanatrehagna, zay tsy ara-dalàgna hoan'ndrô izikoa hanigny aviô tsy ara-dalàgna hoan'drô zay niaraka taminany, kanaifa ara-dalàgna hoan'drô lohan'ny mpisorona araiky fo.5Tsary mbola nivakianarô mba ao amin'ny lalàgna, fa amin'ny Sabata irô mpisorona agny an-tempoly manota sabata naifa tsy manan-tsigny?6Kanaifa ambarako aminarô fa eto araiky maventy noho tempoly.7Izikoa hainarô hevitry magnano hoe: 'Famindram-po iriko fa tsy sorôgno,' tsy nagnamelôko ny tsy manan-tsigny anarô.8Fa Zanak'Olo tegna tompon'ny Sabata."9Abaka aviô Jesosy niala tao kay niditry tao amin'ny Synagogan'ndrô.10Igny fa, nisy lelahy zay malemy tanagna tiô. Nagnatogno Jesosy irô Fariseo,nagnano hoe: "Ara-dalàgna mba magnasitragna amin'ny Sabata?" mbaika hiampangan'drô Izy amin'ny fahotagna.11Nambaran'i Jesosy tamin'ndrô: "Olo azôvy aminarô, azôvy, izikoa ondrikôndriky araiky fô anagnany, kay izikoa latsaka agnaty lavaka laligny ondrikôndriky amin'ny andran'ny sabata, tsy anambotra izy aviô tsy hampiakatra izy?12Tsy manan-danja, mba olo nohon'ny ondrikôndriky! Kay noho izegny, ara dalàgna magnano tsara amin'ny andra Sabata."13Abaka aviô Jesosy nivôlagna tamin-dralelahy nagnano hoe: "Ahinjiro tagnanao." Kay nahinjiny, aviô nipody fahasalamagnanany, karaha tagnanany ilany.14Fa niboaka irô Fariseo kay nitetiky hamono Izy. Nitady hevitry amin'ny fomba mety hamonôagna Izy irô.15Izikoa fa nahay izegny Jesosy, niala tiô Izy. Olo maro nagnaraka Izy, aviô nijangany jiaby.16Izy nandidy irô mbaika tsy hahaizagna Izy amin'ny hafa,17mba ahatantairaka, zay aifa nambarany tamin'ny alalan' Isaia mpaminany, magnano hoe:18"Zahava, mpanômpoko zay nifidiko; ô ry malalako, zay tegna sitrakin'ny fanahiko. Apaitrako amin'ny fanahiko, aviô hagnambara fitsaragna amin'ny Jentilisa izy.19Tsy hifanditra na koa hikaiky maresaka izy; aviô tsary nisy olo haregny feônany amin'ny lalàgna.20Tsy hanapaka volotara tôrotôro izy; tsy hamôno zay lahin-jiro manentona, mandra-pagnanaovany rariny ho fandresena,21aviô amin'ny agnaranany hananan'ndrô Jentilsa fanantenana."22Abaka aviô nisy olo gila ndraiky môaha, nipetrahan'ny demony, nandesiny tamin'ny Jesosy. Nijangany izy, vokatr'izegny nivôlagna ndraiky nahita lay môaha.23Gaga irô vahoaka jiaby kay nivôlagna nagnano hoe: "Mety lelahy iô donko zanaka Davida zegny?"24Kanaifa izikoa fa naharegny izegny fahagagagna izegny irô Fariseo, kay nivôlagna irô nagnano hoe: "Io lelahy iô tsy magnambôaka demony izikoa tsy amin'ny alalan'i Belzeboba, chefon'ny demony."25Kanaifa hain'i Jesosy eritreritrin'drô kay nivôlagna irô izy nagnano hoe: "Fanjakana jiaby miady an-tragno tsy haharitra, aviô tanàna na tragno jiaby miady an-tragno ho rava.26Izikoa magnamboaka Satana ny Satana, miady an-tragno izy. Amin'ny fomba akôry noho izegny hijôroan'ny fanjakany?27Aviô izikoa magnamboaka irô demony amin'ny alalan'i belzeboba Zaha, amin'ny alalan'azôvy izegny adroahagn'ny zanakanarô irô? Noho antony izegny hitsaragnao irô.28Kanaifa izikôa magnabôaka irô demony amin'ny alalan'ny Fagnahin-dRagnahary Zaha, efa navy aminarô Fanjakan-dRagnahary.29Amin'ny fomba akôry ahafahan'olo miditry agny amin'ny tragnôn'ny lelahy mahery aviô mangala irô fanagnanany izikoa tsy hafatotra aloha i lelahy mahery? Abaka aviô hagala irô fanagnanany agny an-tragnonany izy.30Zay tsy momba Zaha manohitry Zaha, aviô zay tsy mitambatra miaraka Aminaka miparitaka.31Noho izegny aminarô fa, ho voavela heloko olo amin'ny fahotaha ndraiky amin'ny fivôlagnan-dratsy jiaby, fa fivôlagnan-dratsy amin'ny fagnahy Masigny tsy hahazôagna famelan-kelôko.32Na azôvy na azôvy mivôlagna manôhitry Zanak'olo, ho voavela izy. Fa na azôvy na azôvy mivôlagna manohitry Fagnahy Masigny, tsy ho voavela izy, na amin'ny fiainagna ity na amin'izay mbola ho avy.33Ataôva tsara kakazo mbaika hamôha tsara izegny, na ataova ratsy kakazo fa hamôha ratsy izegny, fa hay amin'ny voany kakazo.34Anarô taranaka menarana, satria ratsy fagnahy anarô, kay amin'ny fomba akôry ahafahanarô mivôlagna zaka tsara? Fa avy amin'ny haben'ny ao am-po ivôlagnan'ny vavany.35Ny olo tsara avy baka amin'ny fanagnana tsara ao am-po, mamôkatra zay tsara, aviô olo ratsy avy amin'ny fanagnana ratsy ao am-pony mamôkatra zay ratsy.36Ambarako marigny aminarô fa amin'ny andrôn'ny fitsaragna ho adigniny amin'ny volagna tsy voahevitra nambarany baka amin'olo.37Fa vôlagninao hagnamarinana anao, aviô volagninao hagnamelohagna anarô."38Abaka aviô nisy mpanôro-dalàgna ndraiky Fariseo sasantsasany namaly i Jesosy aviô nivôlagna nagnano hoe: "Ô ry Mpampianatra ô, magniry ahita famantaragna baka aminao zahay."39Fa namaly Jesosy aviô nivôlagna irô nagnano hoe: "Misy taranaka ratsy fagnahy ndraiky mijangajnaga mitady famantaragna. Kanaifa tsisy famantaragna amiagna izy afa-tsy famantaran'i Jaona mpaminany.40Fa karaha i Jonah zay telo andra ndraiky telo aligny tao an-kibon'ny laôko maventy, ho karaha izegny koa hipitrahan'ny Zanak'Olo telo andra ndraiky telo aligny ao agnatin'ny tany.41Irô olon'i Ninive hitsangana miaraka amin'ity taranaka ity aviô nagnamelôko izegny. Fa nibaibaka irô tamin'ny toriten'i Jona, aviô igny fa, olo maventy noho Jona eto.42Mpanjakavavin'ny tatsimo hiaraka hitsangana amin'ndrô lelahin'ny taranaka amin'ny andran'ny fitsaragna aviô hagnamelôko izegny. Directy avy agny amin'ny faran'ny tany izy mbaika haregny fahendregnan'i Salomona, aviô igny fa, nisy olo maventy nohon'i Solomona eto.43Izikoa fa nisy fagnahy ratsy niala tagnatin'ny lelahy araiky, mandalo tany karakaina izy aviô mitady fitsaharagna, naifa tsy mahita izegny.44Izegny midika hoe: 'Hipôdy agny amin'ny tragnôko niaviako zaha.' Aviô izikoa fa navy tagny, nahita fa avoafafa tragno aviô nilamigny.45Abaka aviô nandaiha izegny aviô nitôndra fagnahy ratsy fito niaraka taminany zay ratsy mihoatra izy. Kay niditry nipaitraka tao izy jiaby. Abaka aviô nahay ratsy noho'ny voalohany fiafaran'izegny lelahy izegny. Aviô ho karaha izegny koa amin'ity taranaka ratsy fagnahy ity."46Izikoa mbola nivôlagna tamin'ndrô vahoaka aby iô Jesosy, igny fa, reniny ndraiky irô ralahinany aby iô nitsangana tagny ivailany, hitady hikôragana aminany.47Nisy olo araiky nivôlagna taminany nagnano hoe: "Zahava, reninao ndraiky irô ralahinao mitsangana ao ivelany, mitady hikôragna aminao."48Fa namaly Jesosy aviô nivôlagna tamin'olo nivôlagna Izy, "Azôvy reniko aviô azôvy irô ralahiko?"49Abaka aviô nahijiny tamin'ndrô mpianatranany tagnanany aviô nivôlagna nagnano hoe: "Zahava, indreto reniko ndraiky irô ralahiko!50Fa zay magnano sitrapon'ny Babako zay agny an-dagnitra, izegny olo izegny ralahiko, ndraiky anabaviko, aviô reniko."

Chapter 13
1Tamin'andra izegny Jesosy nandaiha nibôaka tragno aviô nipaitraka tamin'ny sisin'ny dranomasigny.2Nisy vahoaka maro nagnôdidigny Izy, kay niditry tao amin'ny sambohely Izy aviô nipaitraka tamin'izegny, izikoa nitsangana tiô amin'ny sisin-dranomasigny koa irô vahoaka jiaby.3Abaka aviô Jesosy nivôlagna zaka maro tamin'ndrô tamin'ny alalan'ny fanôharagna. Nivôlagna izy nagnano hoe: "Igny fa, nisy mpambôly araiky nandaiha nibôaka hamafy voa.4Izikoa izy namafy igny, nisy voa sasany latsaka tamin'ny sisin-dalagna, aviô navy irô vôrôgno kay nandrapaka irô.5Irô voa hafa ndraiky lasaka tagny amin'ny tany be vato, zay tsy nahazahoan'ndrô nofin-tany tsara. Avy directy naniry irô, satria tsy laligny tany.6Fa izikoa fa nitsiriky masoandro, maigna irô satria tsisy fakany, aviô nalazo.7Nilatsaka tiô amin'ny fatsiky irô voa hafa. Nitsiry irô fatsiky aviô nangenja irô.8Irô voa hafa nilatsaka tamin'ny tany tsara aviô namoa voany, sasany avo zato heny, sasany tsaota polo, aviô sasany telo-polo.9Zay manan-tsofigny, aoka izy hitandregny."10Navy irô mpianatra aviô nivôlagna tamin'i Jesosy nagnano hoe: "Nagnino anao mikôragna amin'ndrô vahoaka amin'ny alalan'ny fagnôharagna?"11Namaly Jesosy aviô nivôlagna irô nagnano hoe: "Anarô namiagna tombony hahaizagna irô zaka miafign'ny fanjakan'ny lagnitry, fa nindrô tsy namiagna izegny.12Satria na azôvy na azôvy managna, kay ho bebe kokoa aza hagnamia. Fa na azôvy na azôvy kosa tsy managna, na zay hanagnany aby adosiny aminany.13Izegny mahatônga zaha mikôragna amin'ndrô amin'ny alalan'ny fagnôharagna: Nata mizaha aby irô, tsy mahita; aviô nata mitandregny aby irô, na mahazo.14Amin'ndrô faminaniagnan'Isaia tantairaka, zay mivôlagna magnano hoe: 'Izikoa mitandregny, haregny anarô, kanaifa ndraiky ty hahazo fekiny; izikoa mizaha hahita anarô, kanaifa ndraiky tsy hahatakatra.15Fa lôso dônto fôn'ity vahoaka ty, aviô mafy sofigny irô, aviô nafodin'ndrô masony, mbaika ty hahita amin'ny mason'ndrô, na haregny amin'ny sofign'ndrô, na hahazo amin'ny fon'ndrô, kay hibaibaka ndraiky irô, aviô hagnajanga irô Zaha.'16Fa sambatra masonarô satria mahita; aviô sofigninarô satria maregny.17Ambarako marigny aminarô fa mpaminany ndraiky olo marigny maro nagniry hahita irô zaka zay hitanarô, kanaifa tsy nahita izegny arô. Nagniry haregny irô zaka zay regninarô irô, kanaifa tsy naregny irô.18Izikoa mitandregny aviô fanoharagna amin'ny mpitsabo araiky zay nagnamafy voany.19Izikoa misy maregny volagnan'ny fanjakana kanaifa tsy mahazo izegny, avy directy lay ratsy aviô magnôngotro zay nafafy tao am-pony. Iô voany nafafy tamin'ny sisin-dalagna.20Araiky nafafy tamin'ny tany be vato olo zay maregny vôlagna aviô directy mandray izy am-pifaliagna,21fa kanaifa ndraiky mbola tsy miorim-paka ao agnatinany izy aviô maharitry tsy aila. Izikoa fa navy fahôriagna na fagnejehana noho amin'ny vôlagna, malaky tafintohina izy.22Zay nafafy tamin'ny fatsiky, zaigny olo zay naharegny volagna, fa kanaifa ndraiky fiahiahiagny donia ity ndraiky fitaky ny haregna mangeja volagna, aviô mivadiky tsy mamoa izy.23Zay nafafy tamin'ny tany tsara, iô olo zay maregny vôlagna aviô mahazo izegny. Mamoa voankazo izy avio mahatonga voa araiky hagnamia avo zato heny mihoata zay nitsabôagna, sasany avo telo polo heny."24Nagnaboaka fagnôharagna araiky hafa tamin'ndrô Jesosy. Izy nagnambara nagnano hoe: ''Ny fanjakany lagnitry karaha lelahy araiky zay namafy voa tsara tao amin'ny sahany.25Fa izikoa fa nandry olo igny, directy navy fahavalony aviô namafy voam-tsimparifary fo koa tao amin'ndrô vary aviô nandaiha.26Izikoa fa nitsiry irô vary iô abaka aviô namôkatra irô voany, nibôaka fo koa irô voam-tsimparifary.27Navy irô mpanômpon'ny tompon-tany aviô nivôlagna taminany nagnano hoe: 'Tompoko, tsy namafy voa tsara tao amin'ny sahanao mba anao? Nagnino izy niany ty misy voam-tsimparifary?28Nivôlagna izy tamin'ndrô: 'Nisy fahavalo nagnano izegny.' Nivôlagna irô mpanompo taminany nagnano hoe: 'Tianao mba handihananay magnôngôtro irô?'29Lay tompon-tany nivôlagna nagnano hoe: 'Tsy marigny. Satria izikoa mangnôngôtro irô tsimparifary anarô, mety hagnôngôtro faikany irô vary miaraka amin'ndrô koa.30Ambila hiaraka haniry irô aroé ziska fijinjagna. Amin'ny fotoam-pijinjagna hivôlagna amin'ny mpijinja zaha magnano hoe: "Adsoaha akendriky iro ahitsy ratsy avio fihaiza maromaro mbaika handôrôagna irô, fa avôry ao amin'ny toeram-bôkatra fo koa irô vary.""31Abaka aviô Jesosy nagnano fagnôharagna araiky hafa tamin'ndrô. Nivôlagna izy nagnano hoe: "Fanjakan'ny lagnitry karaha voatsinampy zay nalain'ny lelahy araiky aviô nafafiny tiô amin'ny saha.32Iô voa iô tegnan'ny voa hely amin'ny voa afa jiaby. Fa izikoa fa nitsiry izegny, maventy noho irô zaka maniry ao amin'ny saha. Mivadika kakazo izegny, mbaika hiavian'ndrô vôrôgno habakabaka aviô hagnano tragnôn'ndrô amin'ndrô rantsagna."33Abaka aviô Jesosy nagnambara fagnôharagna araiky hafa. Fanjakan'ny lagnitry karaha lalivay zay nalain'ny viavy araiky aviô nafangarony tamin'ny lafariny intelo famarana ziska izy miakatra amin'ny foto-koba jiaby."34Fagnoharana nagnambaran'i Jesosy irô zaka jiaby tamin'ny vahoaka; aviô tsy nivôlagna na ino na ino tamin'ndrô afa-tsy tamin'ny fagnôharagna Izy.35Izegny mbaika hatantairaka zay nambarany tamin'ny alalan'ny mpaminany, izikoa nivôlagna Izy nagnano hoe: "Zaho hiloa-bava amin'ny alalan'ny fagnôharagna. Hagnambara zaka zay nasitriny hatrizay nagnorenagna zao tontolo zao Zaha."36Abaka aviô Jesosy niala irô vahoaka aviô nandaiha tan-tragno. Nagnatôgno irô mpaminany aviô nivôlagna nagnano hoe: "Azavao aminay fagnôharagna momba tsimparifari'ny saha."37Namaly Jesosy aviô nivôlagna nagnano hoe: "Zay mamafy voa tsara, dikan'izegny Zanak'olo.38Ny saha mitovy amin'ny tontolo ty; aviô voa tsara, irô ny zanaka fanjakana.39Tsimparifary irô zanaka'lay ratsy, aviô fahavalo zay namafy irô ny devoly. Fijinjana fiafaran'izao tntolo izao, aviô ny mpijinja irô anjely.40Noho izegny, karaha atao mamory ndraiky angnôrôagna irô tsimparifary amin'ny môtro, atao koa amin'ny fiafaran'ny donia ty.41Hagniraka irô anjelin'ny Zanak'Olo, aviô avôry irô hiala amin'ny fanjakagnanany irô zaka jiaby zay mahatonga fahotagna, ndraiky irô zay magnano ratsy.42Hatsipin'drô ao amin'ny lafaôro maventy mirehitry môtro irô, zay hisy fitômaniagna ndraiky fikitroha-nify.43Abaka aviô hamaritra karaha masôandro ao amin'ny fanjakan'ny Baban'drô olo marigny. Zay manan-tsôfigny, aoka izy hitandregny.44Fanjakan'ny lagnitry karaha zay misitriky amin'ny saha araiky. Nisy lelahy nahita zegny aviô nasitriny. Nandeha tamin'ny hafaliagna izy, nivarôtro zay raha jiaby nanagnany, aviô nivanga iô saha iô.45Aviô koa, ny fanjakagnan'ny lagnitry karaha lelahy zay mpivarôtro mitady tsô lafo vanga.46Izy koa fa nahita tsô araiky zegny tegna lafo vanga izy, nandeha kay nivarôtro zay raha jiaby nanagnany kay nivanga izegny.47Baka iô koa, ny fanajakan'ny lagnitry karaha harato zay natsipy agny an-dranomasigny, baka iô namory irô karazan-draha-manan'aigny jiaby.48Izikoa fa feno zegny, nantsoritin-drô mpagnarato iô amin'ny sisin-dranomasigny. Aviô irô nipetraka kai namory irô raha tsara amin'ny placeny, fa zegny raha tsy ilaigny draiky nariandrô.49Ho karaha izegny koa amin'ny fiafaran'ny donia ty. Ho avy irô anjely aviô hagnasaraka irô ratsy fagnahy amin'olo marigny.50Hatsipin'drô amin'ny fandôrôagna maventy amin'ny môtro mirehitry mijôalajôala, zay hahitagna fitômaniagna ndraiky fikitroha-nify.51Azonarô tsara zaka jiaby izegny?" Nivôlagnin'ndrô mpianatranany taminany: "Ia."52Abaka aviô Jesosy nivôlagna tamin'ndrô nagnanao hoe: "Noho izegny irô mpanaôratra lalagna jiaby zay lôso mpianatra amin'ny fanjakan'ny lagnitry mitôvy irô lelahy tompon-tragno araiky, zay magnabôaka irô iô zaka tranaigny ndraiky ndraiky irô vaovao baka ao amin'ny fanagnany."53Abaka avio izikoa fa nahavita iô fagnôharagna iô Jesosy, niala tamin'izegny toeragna izegny Izy.54Abaka aviô Jesosy niditry tao amin'ny taninany zaraiky aviô nampianatra irô vahoaka tao amin'ny synagogan'ndrô. Vokatr'izegny talanjogno irô aviô nivôlagna nagnano hoe: "Avy baka aia ahazahoany lelahy ty fahendregna ndraiky irô fahagagagna aby io?55Tsy iô mba lelahy zanaka lay mpandrafitra igny?56Tsy Maria mba fikahiagna reniny? Tsy Jakoba, Josefa, simona, aviô Jodasy mba ralahiny? Tsy miaraka amintsika mba irô anabaviny? Baka aia nazahoany irô zaka jiaby iô?"57Gaga nohon'ny aminany irô. Fa nambaran'i Jesosy tamin'ndrô: "Tsary nisy mpaminany tsiisy hajany izegny izikoa tsy ao amin'ny firenena ndraiky amin'ny fianakaviagnanany fo."58Tsy dia nagnano fahagagagna be tao Izy nohon'ny tsy finôagnan'ndrô.

Chapter 14
1Tamin'ny fotôagna izegny, i Heroda mpanapaka naregny vaovao momba Jesosy.2Nivôlagna izy tamin'ndrô mpanomponany: "I Jaona mpagnano batisa mba izegny; nitsangana tamin'ny maty mba izy. Noho izegny, miasa amin'ndrô irô hery iô."3Fa i Heroda nanambotra Jaona, salakady namehy izy, aviô nandaifa izy tamin'ny tragno maiizigny noho i Herodiasy, vadin'i Filipo ralahiny.4Fa i Jaona nagnamabara taminany: "Tsy ara-dalagna ho anao managna izy ho vadinao."5Nagniry hamono izy i Heroda, fa kanaifa ndraiky navôzo irô vahoaka izy, satria niraisin'ndrô karaha mpaminany izy.6Fa izikoa fa navy fitsingeran'ny andra nahaterahan'i Heroda, nitsinjaka tiô agnivon'ndrô vahiny ni-inviteny zanaka vavin'i Herodiasy kay naharavôravo i Heroda izegny.7Ho setrin'izegny, nampagnantaigana tamin'ny fianaianany izy salakady nagnamia zay hangatahiny na ino na ino.8Izikoa fa baka nitôrôan'reniny marika izy, izy nivôlagna nagnano hoe: "Amiha zaha eto, agnambonin'ny kapila naka eto, lohan'i Jaona mpagnano batisa."9Nalahelo be izy nohon'ny fangatahany mpanjaka, fa kanaifa ndraiky nohon'ny voadiny ndraiky nohon'irô jiaby niaraka nihinagna taminany, nagnamia baiko izy fa tokony ho vitan'izegny.10Nagniraka kay nanapaka lohan'i Jaona tao amin'ny prison izy.11Abaka aviô nandesiny tamin'ny kapila lohanany aviô namiany zazaviavy aviô nandesiny tamin'ny reniny izegny.12Abaka aviô, navy irô mpianatranany, nangala faty, salakady nandevigny izegny. Tafaran' izegny, nandaiha irô aviô nivôlagna tamin'i Jesosy.13Izikoa fa naregny izegny Jesosy, niala tiô tamin'ny sambohely araiky Izy handaiha amin'ny toeragna araiky mitôkana. Izikoa fa naregny izegny irô vahoaka, nagnaraka Izy tamin'ny dihavity baka tagny amin'tanàna maventy.14Abaka aviô Jesosy nagnantogno talohan'ndrô aviô nahita irô vahoaka maro be. Izy nangoraka irô ndraiky nagnajanga aretign'ndrô.15Izikoa fa hariva andra, nagnantôgno taminany irô mpianatra sady nivôlagna nagnano hoe: "Ity dia toeragna foana, aviô efa tapitra directy andra. Halefaso irô vahoaka baika hahafan'ndrô mandaiha agny amin'ndrô tanàna aviô hividy hanigny ho amin'ny taignan'ndrô."16Fa Jesosy nagnamabara irô: "Tsy mila mandaiha lavitra irô. Amaizanarô zaka hoanigny irô."17Nambaran'ndrô taminany: ''Mofo dimy ndraiky hazandrano aroe fo hanagnanay eto."18Nambaran'i Jesosy: "Andaisa aty aminaka izegny."19Abaka aviô Jesosy nibaiko irô vahoaka mbaika hipaitraka amin'ny bozaka. Nalainy irô môfo dimy ndraiky laoko aroé. Niandra andra tagny an-dagnitry, kay nisaotra Izy aviô nanapaka irô môfo Kay namiany irô mpianatra, aviô irô mpianatra nagnamia izegny tamin'ndrô vahoaka.20Nihinagna aby irô jiaby salakady voky. Abaka aviô navorin'ndrô ambin'ndrô hanigny Kay nahafeno roambinifolo harogno.21Tiô amin'ny dimy arivo lahy tiô irô nihinagna, ankoatran'ndrô tsaiky aman-bihiavy.22Directy nirahiny nandaiha amin'ny sambohely aviô handaiha haloha Izy amin'ny ampita irô mpianatranany, izikoa mbola nandaifa irô vahoaka Izy.23Tafaran'ny nandefasany irô vahoaka, nandaiha niakatra tamin'ny bongo Izy mba hivavaka. Izikoa fa hariva andra, jejerigny tiô Izy.24Abaka aviô sambo efa lasagna lavitry ny tanety, nitopatopaka onja, satria nitsoka nanohitry irô tsiko.25Tamin'ny fiambaisagna aligny fahaifatra nagnantogno irô Jesosy, nandaiha tagny agnambony ranomasigny.26Izikoa fa nahita Izy nandaiha tagnambony ranomasigny irô mpianatra, kay navozo aviô nivôlagna nagnano hoe: "Lolo io eee," aviô nikiakiaka tamin'ny fahavozôragna irô.27Fa Jesosy namabara irô directy: "Mahereza! Fa Zaha ty! Aza mavozo."28I Petera namaly Izy nagnano hoe: "Tompo, izikoa anao iô, mba asaivo magnantogno Anao amin'ny agnambonin'ny rano zaha."29Navalin'i Jesosy: "Magnatogna." Kay niala baka tao amin'ny sambohely Petera aviô nandaiha tiô agnambony rano hagnantôgno Jesosy.30Fa Izikoa fa nahita tsiko Petera, nivadiky navôzo ndraiky koa izy. Izikoa fa tiô fo izy nanômboko nilentiky igny, kay nikiakiaka mare izy salakady nivôlagna nagnano hoe: "Tompo, vonjeo zaha ô!"31Directy Jesosy, nanôndro tagnanany, nandaiha tamin'ny Petera, aviô nivôlagna taminany nagnano hoe: "Ô ry hely finoagna, fa magnino anao karaha miahiahy?32Abaka aviô Jesosy ndraiky Petera nandaiha hagnantôgno sambohely, abaka aviô nitsahatra nitsoaka directy tsiko.33Abaka aviô irô mpianatra tao agnaty sambohely nidera Jesosy aviô nivôlagna nagnano hoe: "Anao marigny Zanaka Zagnahary."34Izikoa fa baka niampita irô, kay navy tà tanety tao Genesareta.35Izikoa fa nahay Jesosy irô lelahy tao amin'ny toeragna izegny, nandaifa hafatra tagny amin'ny faritra magnôdidigny jiaby, aviô nandesin'ndrô tiô Aminany zay olo narary jiaby.36Nangataka taminany irô mbaika hafan'ndrô mikasiky tapany akanjonany fo, aviô maro irô nikasiky izegny kay janga.

Chapter 15
1Abaka aviô nisy Fariseo ndraiky mpanôratra lalagna sasatsasany baka agny Jerosalema nagnantogno Jesosy. Nambaran'ndrô hoe:2"Nagnino mba irô mpianatranao mandika fomban-drazagn'ndrô zoky olôgno? Fa tsy manasa tagnany irô alohan'ny hihinagna."3Namaly Izy aviô nivôlagna tamin'ndrô: "Kay nagnino basy anarô mandika lalàn-dRagnahary nohon'ny fomban-drazagnanarô?4Fa Zagnahary nagnambara: 'Hajao babanao ndraiky reninao,' aviô 'Zay mivôlagna fa ratsy babany na reniny, kay ho faty marigny.'5Fa anarô mivôlagna: 'Na azôvy na azôvy mivôlagna amin'ny babany na reniny magnano hoe: 'Na ino na ino fagnampiagna zay azonarô baka aminaka, kay fagnamaizagna amin-dRagnahary izegny amin'ny niany ty,'"6izegny olo zegny tsy mila magnaja babany. Amin'ny fomba izegny, nifoagnanarô vôlagnan-dRagnahary nohon'ny tombontsoan'ndrô fomban-drazagnanarô.7Ô ry mpihatsaravelatsihy! Marigny ny faminaniagnan'Isaia momba anarô izikoa izy nivôlagna nagnano hoe:8'Ity vahoaka ity magnaja zaha amin'ny sognin'ndrô, fa ny fon'ndrô lavitra zaha.9Tsisy dikany ny fideragna zaha, satria irô mampianatra didin'olombelôgno karaha fampianaragn'ndrô.'"10Abaka aviô nikaiky irô vahoaka agnantôgno Izy aviô nagnambara tamin'ndrô nagnano hoe: "Tandrignaisa aviô mahazahoha.11Tsy miditra ao ambavan'olo mandoto olo. Fa kanaifa ndraiky, zay amboakan'ny vava, mandoto olôgno."12Abaka aviô hagnantôgno irô mpianatra aviô nivôlagna tamin'i Jesosy hoe: "Tsy hainao fa nampaneloko irô fariseo naharegny izegny vôlagna izegny?"13Jesosy namaly kay nivôlagna nagnano hoe: "Irô zaka maniry zay tsy nambolen'lay babako agny an-dagnitry ho fongoriny aby.14Ambilah irô hidoko iô, irô mpitarika jamba. Izikoa misy olo jamba araiky mitarika jamba araiky hafa, kay samy hivarigny an-kady izy aroé."15Petera namaly kay nivôlagna tamin'i Jesosy hoe: "Azavaho aminay izegny fagnôharagna izegny."16Nambaran'i Jesosy: "Tsy managna fahalalagna ma koa anarô?"17Tsy hitanao mba fa zay miditry amin'ny vava mandaiha amin'ny kibo abaka aviô haboaka agny amin'ny lava-piringy?18Fa irô zaka zay aboaka'ny vava directy avy amin'ny fo. Irô zaka jiaby iô mandoto olo araiky.19Fa avy amin-po iboahan'ny sain-dratsy, famonôagna olo, fijangajangagna, fangalam-badin'olo, halatra, fijorôagna vavolombelôgno tsy marigny, aviô fivôlagnam-dratsy.20Irô zaka iô mandoto olo araiky. Fa mihinagna amin'ny tagnana tsy misasa tsy mandoto olo araiky."21Abaka aviô Jesosy niala tiô kay nipôdy tagny amin'ny faritanin'i Tyro ndraiky sidona.22Igny fa, nisy viavy araiky kananita araiky amin'izegny faritra izegny. Nikaiky mare izy aviô nivôlagna: "Mamindrà fo aminaka, ô ry Tompo, zanak'i Davida ô! Zanako vavy ampahorin'ny demonia mare."23Fa Jesosy tsy namaly izy. Nagnantôgno irô mpianatranany kay niagavy Taminany, nagnano hoe: "Roahy izy, fa mitabataba amintsika."24Fa Jesosy namaly aviô nivôlagna nagnano hoe: "Tsy nirahiny ho an'azôvy na azôvy Zaha afa-tsy hoan'ny ondrikôndriky very ao amin'ny ankohonan'Irsaely."25Fa nangataka ndraiky niankôhoko tiô agnatrehanany tiô izy, nagnano hoe: "Tompo, vonjeo zaha."26Namaly Izy nagnano hoe: "Tsy rariny izikoa alaigna môfon-jaza kay atsipy amin'ny amboa."27Fa hoy izy hoe: "Ia, Tômpo, na fandroaka aby mbala mihinagna pôtipôtiky latsaka baka amin'ny latabatran'ny tômpiny."28Kay namaly Jesosy nagnano hoe: "Ah viavy ty, maventy finôagnanao; ho tantèraka aminao araka zegny iriny fônao." Janga direct zanany tiô tamin'ny fotoagna iô.29Niala tiô Jesosy kay nandaiha amin'ny sisin-dranoasigny Galilia. Abaka aviô niakatra tamin'ny bongo araiky Izy kay nipaitraka tiô.30Vahoaka maro nagnantôgno Izy. Nandesin'ndrô niaraka tamin'ndrô mandringa, gila, môaha, kilemaigna, aviô aretigny maro samihafa koa. Napaitrakan'ndrô tiô amin'ny vitin'i Jesosy irô; kay nijangany.31Kay gaga irô vahoaka izikoa fa nahita irô moha nivôlagna, kilemaigna janga, ny malemy nivadiky afaka mandaiha, aviô ny jamba nahiratra. Nankalaza dRagnaharin'Israely irô.32Nikaiky irô mpianatranany mbaika hagnantôgno izy Jesosy aviô nivôlagna nagnano hoe: "Mangoraka irô vahoaka Zaha, satria aifa telo andra sahady irô nipaitraka niaraka taminaka naifa tsy managna hohanigny. Tsy tia handaifa irô tsy mihinagna Zaha, fa mety ho toragna amin'ny lalàgna."33Nambaran'ndrô mpianatra taminany: "Aia hahitanay môfo ampy irô vahoaka maro aby iô aty an'efittra?"34Nambaran'i Jesosy tamin'ndrô: "Môfo firy mba aminarô agny?" Namaly irô: "Fito, ndraiky, ndraiky hazandragno madiniky vitsy."35Abaka iô Jesosy nandidy vahoaka mbaika hipaitraka amin'ny tany.36Nangala môfo fito ndraiky hazandragno Izy, aviô izikoa fa nagnano fisaôragna, namaky môfo aviô namiany irô hoan'ndrô mpianatra. Irô mpianatra nagnamia tamin'ndrô vahoaka.37Nihinagna salakady afa-pô irô vahoaka jiaby. Abaka iô irô namory tanty fito feno tapatapany zay tsy lany.38Irô zay nihinagna, agny amin'ny efatra arivo lahy, tsy mbola agnatiny ny tsaiky amam-bihiavy.39Abaka aviô Jesosy nampody vahoaka kay niôndragna sambohely aviô nandaiha amin'ny faritr'i Magadana.

Chapter 16
1Navy irô fariseo ndraiky Sadoseo aviô nitsapa Izy kay nangataka Izy mbaika agnaboaka irô famantaragna baka an-dagnitry.2Fa Izy namaly aviô nivôlagna irô: "Izikoa fa hariva, nambaran'ndrô hoe: "Ho tsara andra, fa mena lagnitry.'3Izikoa fa marandraigny, nagnambara anaro: 'Ho ratsy andra, fa mena ndraiky manjognôno lagnitry,' fa anarô tsy afaka mandika irô famantaragna fotôagna.4Taranaka ratsy ndraiky mpijangajanga mitady famantaragna, fa tsisy famantaragna hamiagna izy ankoatra ny famantaran'i Jona." Abaka aviô Jesosy niala irô kay loso.5Izikoa fa navy tafy ampita irô mpianatra, adignan'ndrô nitôndra môfo.6Nambaran'i Jesosy tamin'ndrô: "Miambena aviô mitandraima amin'ny masirasiran'ndrô Fariseo ndraiky Sadoseo."7Niady hevitry irô mpianatra kay nagnambara: "Nohon'ny atsika ty nitôndra môfo."8Jesosy nahay izegny kay nivôlagna: "Anarô ry hely finôagna, nagnino mba anarô karaha miady hevitry samby anarô kay mivôlagna fa nohon'ny tsy nitôndranarô môfo izegny?9Mbola tsy hainarô na tsaroanarô mba môfo dimy ho an'ndrô dimy arivo, aviô tanty firy navorin'ndrô?10Na irô mofo fito hoan'drô efatra arivo, aviô tanty firy nalainarô?11Amin'ny fomba akôry tsy azahoanarô fa tsy momban'ny môfo agnambarako anarô? Miambena aviô mitandraima amin'ny masirasiran'ndrô Fariseo ndraiky Sodoseo."12Abaka aviô azon'ndrô fa tsy hitandregny amin'ny masirasira môfo nambarany irô, fa hitandrigny amin'ny fampianaragnan'ndrô Fariseo ndraiky Sadoseo.13Izikoa fa navy tagny amin'ny faritra marikitry kaisaria-filipo Jesosy, nagontany irô mpianatranany Izy, magnano hoe: "Ataon'ny olo ho azôvy mba Zanak'olôgno?"14Nambaran'ndrô: "Sasany mivôlagna fa Jaona mpagnano batisa; sasany, Elia; aviô irô hafa, Jeremia, na araiky amin'ndrô mpaminany."15Izy nagnambara tamin'ndrô: "Fa anarô ndraiky mba magnano Zaha azôvy?"16Namaly, Simona, Petera nagnano hoe: "Anao mba Kristy, zanaka dRagnahary velôgno."17Namaly Jesosy kay nagnano hoe taminany: "Sambatra anao, ry Simona Bar-Jona, fa tsy nofotro ndraiky lio nagnaboaka zegny taminao, fa Babako zay agny an-dagnitry.18Ambarako aminao fo koa fa anao Petera, aviô agnambonin'ity vatolampy ity hagnôraignako fiangonanako. Varavaran'ny fasagna tsy haharesy izegny.19Hamiako anarô fagnalahidin'ny fanajakan'ny lagnitry. Na ino na ino fehezinao eto agnambonin'ny tany ho fehezigny agny an-dagnitry, aviô na ino na ino vahanao aty an-tany ho vahana agny an-dagnitry."20Abaka aviô Jesosy nandidy irô mpianatra fa irô tsy tokony hivôlagna na amin'azôvy na azôvy fa Izy ny Kristy.21Tamin'ny fotoagna izegny Jesosy nanômboko nivôlagna irô mpianatranany fa tsy maintsy ho agny Jerosalema Izy, hizaka fijaliagna maro iô an-tanagnan'ny lohologno ndraiky lohan'ny mpisoro-dalàgna, ho vonoina, ndraiky hatsangana indraiky amin'ny andro fahatelo.22Abaka avio Petera nangala Izy kay nivôlagna Izy mare, nagnano hoe: "Enga anie ho lavitra anao izegny, ry Tompo; tsy hitranga aminao fekiny izegny."23Fa Jesosy nitodiky kay nivôlagna tamin'ny Petera: "Mialà agny ivohoko, ry satana! Anao fanafintohinana Zaha, noho anao tsy miarahaba irô zaka dRagnahary, fa irô zakan'olôgno."24Abaka aviô Jesosy nivôlagna tamin'ndrô mpianatranany nagnano hoe: "Izikoa misy tia hagnaraka Zaha, tsy maintsy mandà tegnany izy, hitôndra hazofijaliagna, aviô magnaraka Zaha.25Fa na azôvy na azôvy ho very aigny nohon'ny aminaka, hahazo izegny.26Fa ino mba ny tsara ho azon'olo izikoa mahazo donia ty kanaifa very aigny? Ino mba raha amian'olo ho takolan'ny aigny?27Fa ny Zakan'olôgno ho avy amin'ny voninahitry Babany miaraka amin'ndrô anjelinany. Abaka aviô Izy namaly tsara tsy araiky araiky araka zay vitany.28Ambarako marigny aminarô, fa misy sasany aminarô zay mitsangana eto tsy hitsapa fahafatesagna mandrapahitan'ndrô Zakan'olôgno avy baka amin'ny fanjakany."

Chapter 17
1Tsaota andra taty afara Jesosy nangala Petera, Jakoba, ndraiky Jaona ralahanany niaraka taminany, aviô nitôndra irô niakatra tamin'ny bôngo agnambo tamin'ny tegnan'ndrô.2Niôva endriky tiô alohan'ndrô Izy. Niôva endriky tiô alohan'ndrô Izy. Namiratra karaha masoandra ny sôrany, aviô irô fitafiny nanjary namiratra karaha hazavagna.3Igny fa niboaka tamin'ndrô Mosesy ndraiky Elia nikoragna taminany.4Navalin'i Petera aviô nagnano tamin'i Jesosy hoe: "Tompo, tsara amintsika eto. Izikoa sitrakanao, hagnano fialofagna telo ho antsika eto zaha-araiky ninao, araiky ny Mosesy, aviô araiky ny Elia."5Izikoa mbola nivôlagna Izy, igny fa nisy rôdro mazava nagnarôgno irô, aviô igny fa nisy, fiô niboaka baka tao amin'ny rôdro, nagnano hoe: "Ity Zanako malalako, zay tegna sitrako. kay tandrignaisa Izy."6Izikoa regnin'ndrô mpianatra izegny, lavo irô aviô tegna navôzo.7Abaka aviô navy Jesosy nagnantôgno salakady nikasika irô kay nivôlagna nagnano hoe: "Mitsangàna aviô aza mavôzo."8Abaka aviô nizaha tàgnambo irô fa tsy nahita na azôvy na azôvy afa-tsy Jesosy araiky fo.9Izikoa fa nidotso tamin'ny bongo irô, nandidy irô Jesosy, nagnano hoe: "Aza mba tantaraigna amin'olôgno raha hitanarô nianty na amin'azôvy na azôvy mandra-pitsangan'ny Zanak'Olo amin'ny maty."10Nagnôntany Izy irô mpianatanany, nagnano hoe: "Nagnino irô mpanoro-dalàgna mivôlagna fa Elia tsy maintsy ho avy aloha?"11Jesosy namaly aviô nivôlagna nagnano hoe: "Elia hoavy marigny aviô hamerigny amin'ny laoniny zaka jiaby.12Naifa ambarako aminarô, fa efa navy Elia, fa irô tsy nahay izy. Mifanohitra amin'izegny, nagnano zaka jiaby zay tiany natao taminany irô. Aviô karaha izegny fo koa, Zanak'olôgno hijaly iô an-tagnan'ndrô.13Abaka aviô azon'ndrô mpianatra fa nagnambara tamin'ndrô momban'i Jaona mpagnano Batisa Izy.14Izikoa fa navy tiô amin'ndrô vahoaka irô, nisy lelahy araiky nagnantôgno Izy, nandohalika tiô alohany, aviô nivôlagna nagnano hoe,15"Tompo, manàgna famindram-po amin'ny zanako lahy, fa avoan'ny aretim-bôrôgno izy aviô tegna mijaly mare. Fa lavo matetika ao agnatin'ny môtro na rano izy.16Nitôndra izy tiô amin'ndrô mpianatrananao zaha, fa irô tsy afaka nagnajanga izy."17Navalin'i Jesosy: "Ô ry taranaka tsy mpino ndraiky ratsy toetry, ziska imbiagna mba hipetrako miaraka aminarô? Ziska imbiagna tsy maintsy izakako miaraka aminarô? Andaisa aty aminaka izy."18Namiamian'i Jesosy vôlagna mahery demony, kay niboaka tamin'izegny aviô janga tamin'ny fotoagna izegny directy tsaiky lelahy iô.19Nagnantôgno Jesosy mangingina irô mpianatra aviô nagnano hoe: "Nagnino tsy nahavita nagnabôgno izigny zahay?"20Jesosy nivôlagna irô nagnano hoe: Noho ny halehezany finoagnanarô. Fa ambarako marigny aminarô, izikoa managna finoagna nata hely karaha voatsinampy aby anarô, afaka mivôlagna amin'ity bôngo ity anarô hoe: "Mifindra baka eto andaiha ary,' fa hifindrà izegny aviô tsy hisy na ino na ino tsy hainarô atao.21[Fagnamarihana: Ny dikan-teny taloha tegna tsara tsy ahitana ny hoe v.21. "Fa ity karazagna demonia ity tsy miboaka izikoa tsy miaraka amin'ny vavaka ndraiky fifadian-kanigny."]22Izikoa fa nipaitraka tagny Galilia irô, nambaran'i Jesosy tamin'ndrô mpianatranany: "Ny Zanak'olôgno hamiagna iô an-tagnan'ny olôgno,23aviô irô hamono Izy, abaka aviô hitsangana Izy amin'ny andra fahatelo." Nanjary nalahelo directy irô mpianatranany.24Izikoa fa navy tagny Kaperinaomy irô, nandaiha tiô amin'ny Petera irô lelahy zay namory hetra atsasaky ny vôla abaka aviô nivôlagna nagnano hoe: "Tsy magnaifa hetra atsasaky ny vôla mba ny mpampianatrananarô?25Navaliny: "Ia." Fa izikoa fa niditry tao an-tragno Petera, kay i Jesosy akendriky nikôragna taminany kay nagnano hoe: "Ino raha eritreretinao, Simona? Irô mpanjaka eto an-tany, baka amin'azôvy andraisan'ndrô haitra na haitran'olôgno? Baka amin'ny vahoakanany sa baka amin'ndrô vahiny?"26Izikoa fa nivôlagna Petera nagnano hoe: "Avy baka amin'ndrô vahiny," Jesosy nivôlagna taminany hoe: "Kay afaka amin'ny fagnifagna izegny irô vahoaka.27Fa mbaika tsy hampanontantsika ny mpamory haitra, mandihana agny amin'ny ranomasigny, manipàza vitagna ao, aviô alaivo laoko zay azonao voalohany. Izikoa avoa biagnanao vavany, hahita vôla anao. Alaiva izegny aviô amia irô mpamory hetra ninaka ndraiky ninao."

Chapter 18
1Tamin'io fotoagna io fo, navy tiô amin'i Jesosy irô mpianatranany salakady nagnambara: "Azôvy ny tegna maventy amin'ny fanjakan'ny lagnitry?"2Jesosy nikaiky irô tsaiky hely andaiha aminany, nametraka izy tiô amin'ndrô,3aviô nivôlagna: "Ambarako marigny aminaro, fa izikoa tsy miôva karaha irô tsaiky hely anarô, kay tsisy hevitry hidiranarô agny amin'ny fanjakan'ny lagnitry.4Noho izegny, na azôvy na azôvy magnètry tègna karaha ity tsaiky hely ty, taigna maventy izy agny amin'ny fanjakan'ny lagnitry.5Na azôvy na azôvy mangala irô tsaiky hely aby ty karaha amin'ny agnarako, mandray Zaha izy dikan'izegny.6Fa na azôvy na azôvy mahatônga araiky amin'ndrô tsaiky hely ty zay mino Zaha hanota, ho taigna tsara kokoa amin'azy hiantôgnany fikosoham-bary maventy io amin'ny vôzôny, kay halentika agny amin'ny ranomasigny laligny izy.7Masoantoko hoan'ny donia ty nohon'ny fotoagnan'ny fanafintohinagna! Fa ilaigna hahaviany fotoagna izegny, naifa loza amin'ndrô olo zay navian'izegny fotoagna izegny!8Izikoa mitairaka fanafintohina anao tagnanao na vitinao, kay tapaho izegny aviô adosoaha iô aminao. Tsara kokoa aminao ny miditry kilemaigna na mandringa agny amin'ny fiaignana mandrakizay noho ny ho very agny amin'ny môtro tsy mety maty amin'ny fanagnana tanana aroé vity aroé.9Izikoa mitairaka fanafintohina anao masonao araiky, hongota izegny aviô adosoaha iô aminao. Tsara kokoa aminao ny miditry agny amin'ny fiaignana mandrakizay miaraka amin'ny maso ilany noho'ny hoe very agny amin'ny motro tsy mety mahay maty miaraka amin'ny maso aroé.10Tandraima tsy hagnano tsinotsinogno irô tsaiky madiniky aby iô anarô. Fa magnambara aminarô Zaha fa agny an-dagnitry irô anjelinany mizaha vatagna fo Babako zay agny an-dagnitry.11[Fagnamarihana: Ny dikan-teny taloha tègna tsara tsy ahitagna fehezanteny zay miboaka karaha hoe: "Fa ny Zanak'Olo avy hagnavotra zay very."]12Ino mba raha eritreretinarô? Izikoa misy managna ondrikondriky zato, kay mandaiha amin'ny lalagnan-diso araiky amin'ndrô, tsy agnambaila ny sivy amby sivifolo iô amin'ny avoana mba izy aviô andaiha hikaroka araiky zay mandaiha amin'ny lalagna diso?13Izikoa hitany izegny, fa ambarako marigny aminarô, fa mijaly amin'izegny mihoatra noho irô sivy amby sivifolo zay tsy nandaiha amin'ny lalagna diso izy.14Karaha izegny koa tsy sitraky ny Babako agny an-dagnitra ny hahavery araiky amin'ndrô madiniky aby iô.15Izikoa manonta aminao ralahinao, mandihana aviô ambaraho izy ny hadisoagnany, aminao ndraiky izy zaraiky fo.16Kanaifa izikoa mitandregny anao izy, mangala araiky na aroé hafa tsy mitandregny anao izy, mangàla araiky na aroé hafa miaraka aminao, amin'zay mbaka amin'ny vavan'ndrôavolombelôgno aroé na telo ahafagna magnamarigny vôlagna jiaby.17Aviô izikoa mandà ny hitandregny iziô izy, ambarao amin'ny fiangonanagna irô zaka mitranga. Izikoa tsy magneky hitandregny fiangonagna fo koa izy, ambilaho izy karaha irô Jentilisa ndraiky mpamory haitra.18Ambarako marigny aminarô, na ino na ino fihezinaro aty an-tany ho fehezigny agny an-dagnitra; aviô na ino na ino ambailanarô aty an-tany ho voa ambailanarô agny an-dagnitry.19Mbola ambarako aminarô ndraiky hoe: "Izikoa misy aroé aminarô magneky aty an-tany amin'zay zaka angatahin'ndrô, kay ho atao ho irô izegny amin'ny alalan'ny Babako zay agny an-dagnitra.20Fa na aia misy aroé na telo miaraka mivory amin'ny Agnarako, kay ho iô agnivon'ndrô Zaha."21Abaka aviô nagnantôgno Petera aviô nivôlagna tamin'i Jesosy: "Tompo, impiry hanota aminaka ralahiko kay hamela izy zaha? Ziska impito?22Jesosy nivôlagna izy nagnano hoe: "Tsy mivôlagna aminao Zaha hoe im-pito, fa ziska fitopolo im-pito.23Noho izegny fanjakan'ny lagnitry mitovy amin'ny mpanjaka araiky zay tia hifandamina ara-bôla miaraka amin'ndrô mpanompony.24Izikoa vao nanomboko ny fandaminagnana, nisy mpanompo araiky tiô aminany zay nanagnany talenta araiky aligny.25Naifa satria tsy nanagnany fomba handoavagna izegny izy, nandidy hamarotana izy tompony, miaraka amin'ny vadiny ndraiky irô zanany aviô zay hanagnany jiaby, kay ho vita fandoavan-trôsa.26Noho izegny, niondriky lay mpanompo, aviô niankôhoko tiô alohany, aviô nivôlagna nagnano hoe: 'Tompo, manàgna faraitagna aminaka, haloako aminao zaka jiaby.'27Noho izegny tompon'ny mpanompo izegny, onena, kay nagnafaka izy aviô namela trôsa taminany.28Fa niboaka iô mpanompo iô kay nahita araiky tamin'ndrô mpiara-manompo aminany, zay nanagnany dinaria zato. Nisamboriny izy, niraisiny tamin'ny tendany, aviô nivôlagna magnano hoe: 'Aloavà aminaka trosanao.'29Naifa niondriky iô mpiara-manompo aminany aviô nitalaho taminany, nagnano hoe: 'Manàgna faharetagna aminaka, haloako aminao ndraiky.'30Kanaifa nandà mpanompo voalohany. Mifanohitry amin'izegny, nandaiha izy aviô nataony tany am-pigadragna lay mpiara-manompo aminany zay nitrosainy.31Izikoa nahita zay niboaka irô mpiara-manompo aminany, nalahelo be irô. Nandaiha aviô nagnambara tamin'ny tompony zay jiaby niboaka irô.32Abaka aviô nikaiky izy tompon'iô, aviô nivôlagna izy nagnano hoe: 'Anao mpanompo ratsy fagnahy, namela trosa jiaby taminao zaha satria anao nangataka taminaka.33Tsy tokony hanagna famindram-po amin'ny mpiara-manompo aminao mba anao, karaha nanagnako famindram-po taminao?34Neloko tompony aviô nitôndra izy tagny amin'ndrô mpampijaly mandra-pagnifany zay jiaby nitrosainy.35Karaha izegny koa ho ataon'ny Babako agny an-dagnitry aminarô, izikoa tsy mamèla ralahinany amin'ny fony tsirairay baka aminarô."

Chapter 19
1Kay koa fa baka nivolagna koragna irô Jesosy, niala tagny Galilia Izy, bakô nandeha agny amin'ny faritr'i Jodia tagny andafin'ny renin-dranon'ny Jordana.2Maro vaohaka nagnaraka Izy, nisitragniny tagny.3Nagnantony Izy irô Fariseo, ny teste Izy, nivolagna taminany hoe: "Ara-dalàgna ho any lelahy ma misaraka amin'ny vadiny baka amin'ny antony maro?"4Namaly Jesosy nivolagna hoe: "Tsy nivakinarô ma fa Izy nagnano irô tamin'ny voalohany nagnano irô lahy ndraiky vavy?5Kay nagnamboatra irô nivolagna koa hoe: 'Dikany zegny hiala Baba ndraiky reniny lelahy hikambagna amin'ny vadiny, bakô January nôfotro araiky irô?'6Kay tsy aroé eky irô, fa ho nôfotro araiky. Kay zegny nakambagna ndRagnahary, aoka tsisy hagnasaka."7Hoy irô taminany hoe: "Kay karakôry basy Mosesy zahay hagnamia taratasy fagnamariham-pisarahagna bakô ndraiky hagnampody Izy?"8Izy nagnambara tamin'ndro: "Nohon'ny hamafiny fonarô, nagnambilan'i Mosesy anarô hisaraka amin'ny vadinarô, fa tamin'ny voalohany tsy karaha zegny fomba.9Ambarako anarô, na azôvy na azôvy misaraka amin'ny vadiny, afa-tsy nohon'ny fijangajangagna, kay nanambady hafa, kay nagnitsakitraka vadiny; aviô lelahy nanamabady viavy zay efa nisaraka koa, mijangajanga fo izy."10Io mpianatra nivôlagna tamin'i Jesosy: "Izikoa karaha izegny toetrin'ny lelahy amin'ny vadiny, kay tsy tsara manambady."11Fa Jesosy ndraiky nivôlagna tamin'ndrô: "Tsy olo jiaby afaka magnaiky izegny fampianaragna izegny, fa irô zay nambaila nagnaiky izegny fo.12Fa misy irô ionoko zay nataon'olombelôgno, aviô misy ionoko zay magnano taignan'ndrô ho ionoko nohon'ny fanjakan'ny lagnitry. Zay afaka mandray izegny, aoka izy handray izegny tsara."13Abaka aviô nisy tsaiky madiniky sasantsasany nandesiny tiô aminany mbaika hamitrahany tagnana amin'ndrô mbaika hivavaka, fa nivôlagna mare irô irô mpianatra. Fa nambarany Jesosy:14"Ambilah tsaiky madiniky, aviô aza raràgna irô hagnantôgno Zaha, satria fanjakan'ny lagnitry natao hoan'ndrô olo karaha irô."15Napaitranany tiô amin'ndrô tsaiky hely tagnananany, abaka iô niala tiô Izy.16Igny fa nisy lelahy nagnatogno Jesosy avio nivolagna nagnano hoe: "Mpampianatra, ino mba zaka tsara tsy maintsy ataoko mbaika hahazahoako fiainagna mandrakizay?"17Navalin'i Jesosy taminany: "Nagnino mba anao nagnôntany momba zay tsara aty aminaka? Araiky fo ny tsara, fa izikoa ti hiditra agny amin'ny fiaignana anao, tandraima irô didy aby ty."18Nambarany ralelahy taminany: "Didy ino izegny?" Navalin'i Jesosy: "Aza mijangajanga, aza mangalatra, aza mety magnano vavolombelôgno diso,19hajao babanao ndraiky reninao, aviô tiava ny mpiara-belôgno aminao karaha hitiavanao taignanao."20I zatovolahy nivôlagna taminany: "Efa nankatoaviko aby irô zaka jiaby izegny. Kay ino izegny mbola ilaiko?"21Jesosy nivôlagna taminany: "Izikoa magniry ho tonga lafatra anao, mandihàna, alafosa zay zaka anagnanao jiaby, aviô amaiza masikiny, kay hanagna harena agny an-dagnitry anao; abako iô avia aty anao agnaraka Zaha."22Fa izikoa fa naregny vôlagna nivolagnin'i Jesosy i zatovolahy, niala tamin'ny alahelo izy, satria nagnana fanagnana maro izy.23Nambarany Jesosy tamin'ndrô mpianatra: "Ambarako marigny aminarô, sarotra amin'ndrô mpanakaregna hiditra agny amin'ny fanjakan'ny lagnitry.24Aviô mbola ambarako aminarô ndraiky, taigna mora kokoa amin'ny rameva miditra amin'ny vodim-panjaitra noho ny idiran'ny mpanankaregna agny amin'ny fanjakan-dRagnahary."25Izikoa fa naregny izegny irô mpianatranany io, tegna talanjona ankitiny kay nivôlagna nagnano hoe: "Azôvy ny afaka hivonjegna?"26Nizaha irô Jesosy aviô nivôlagna nagnano hoe: "Amin'olo tsy hay atao izegny, fa amin-dRagnahary zaka jiaby azo atao."27Abaka aviô Petera namaly aviô nivolagna nagnano hoe: "Igny fa nambelanay zaka jiaby aviô nagnaraka Anao zahay. Ino basy ny azonay?"28Jesosy nivôlagna irô nagnano hoe: "Ambarako marigny aminarô, amin'ny vanim-potoagna vaovao jiaby mipaitraka iô amin'ny sezy fiandrianan'ny voninahiny ny Zanak'olo, hipaitraka amin'ny sezy fiandrianana aroé ambin'ny folo fo koa anarô zay nagnaraka Zaha, hitsara irô foko aroé ambin'ny folon'Israely.29Olo jiaby zay niala tragno, ralahy, anabavy, baba, reny, zanaka, na tany nohon'ny agnarako, dia handray avo zato heny aviô handova fiainagnana mandrakizay.30Fa maro irô zay voalohany ho loso farany, aviô farany ho voalohany.

Chapter 20
1Fa ny fanjakan'ny lagnitry karaha tompon-tany zay nandaiha marandraigny be agnakarama mpiasa hoan'ny tany tsabon'ny raisin-nany.2Izikoa fa baka nifagnaraka tamin'ndrô mpiasa izy fa ho dinaria araiky isan'ndra karaman'ndro, nalaifany tagny amin'ny taniny raisin-nany iro.3Niboaka ndraiky tamin'ny laira fahatelo avio nahita mpiasa hafa nijorojoro tagny an- bazary.4Izy nagnambara tamin'ndro: 'Anao koa, mandiana agny amin'ny taniny raisin, avio zay amin'ny hevitranany marigny hamiako anaro.' Kay nandaiha niasa iro.5Mbola niboaka ndraiky izy tio amin'ny laira tsaota avio koa tamin'ny laira sivy, abaka io nagnano karaha zegny fo koa.6Tamin'ny laira faha araiky ambin'ny folo, niboaka ndraiky izy nandaiha avio nahita mpiasa hafa nitsangatsangana.7Nambarany tamin'ndro: 'Nagnino mba anaro karaha mitsangana mandritra tontolo andro?' Iro nagnambara taminany hoe: 'Tsary nisy olo mikarma zahay.' Navaliny tamin'ndro: "Anaro fo mandihana agny an-taniny raisin.'8Izikoa fa hariva andra, nivolagna tamin'ny mpitandrin-draharaha tompony taniny raisin hoe: 'Kahia iro mpiasa avio hifaiha karaman'ndro, manomboko baka agny amin'ny farany ziska amin'ny voalohany.'9Izikoa fa navy iro mpiasa nalaigna tamin'ny laira faharaiky ambin'ny folo, nahazo dinaria araiky aby iro tsy araiky araiky.10Izikoa fa navy iro mpiasa voalohany, nihevitry fa ahazo mihoatra iro, kanaifa iro fo koa nahazo dinaria araiky aby isany.11Izikoa fa nahazo karamanany iro, nitaraigny momba lay tompon-tany iro.12Nambaran'ndro: "Iro mpiasa farany io niasa nanditra laira araiky fo, kanaifa nampitovianao taminay fo iro, zahay nizahavesatra ny tontolo andra ndraiky niharitra hain'andra.'13Nivaliny tompon-tany nivolagna ariky tamin'ndro hoe: 'O ry zaza, tsy magnano zaytsy mety aminao zaha. Tsy dinaria araiky mba nifagnarahanao taminaka?14Alaiva fo zay ninao avio manjozora amin'ny lalagnanao. Zaho nifidy agnamia hoaan'ndro mpiasa nikaramaigna farany karaha anao koa.15Tsy manan-jo hagnano araka zay tiako amin'ny ninaka mba zaha? Sa mialogno mba anaro satria malala-tagnana zaha?'16Kay ny farany mivadika voalohany, avo ny voalohany mivadika faany." [Fagnamariana: Ny dikan-teny taloha taigna tsara magnala ny hoe: "Maro ny kahiagna fa vitsy ny voafidy."]17Izikoa handaiha agny Jerosalema Jesosy, kay nangala iro aroe ambin'ny folo tio agnilany Izy, avio nivolagnaara-dalagna Izy nivolagna tamin'ndro hoe:18"Igny fa, hiakatra andaiha Jerosalema atsika, avio ny Zanak'ologno hamiagna io amin'ny lohan'ny mpisorogna ndraiky irô mpanora-dalagna. Iro agnameloka izy salakady ho faty abaka io19hagnamia Izy amin'ndro Jentilisa mbaika hitokizan'olo, hipopoagna, avio hanombohagna Izy amin'ny hazofijliagna. Fa amin'ny andra fahatelo hatsangana nadraiky Izy."20Abaka io regnin'ndro zanaka lahin'i Zebedio nagnatogno Jesosy niaraka tamin'ndrozanany lahy. Niankohoko tio anatrehany izy avio nangataka zaka baka aminany.21Nambarany Jesosy taminany: "Ino mba raha irinao?" Navaliny taminany: "Mandidia mba hipaitrahan'ndro zanako aroé lahy aby ireto, ny araiky io an-tagnanao ankavanagna avio araiky amin'ny tagnanao ankavia, ao amin'ny fanjakananao."22Fa Jesosy namaly avio nivolagna nagnano hoe: "Tsy hainaro tsara bkiny zaka angatahanaro. Afaka higiaka kapoaka zay higiako mba anaro? Namaly iro hoe: "Afaka zahay."23Izy nagnambara tamin'ndro: "Higiaka kapoakako tokoa anaro. Fa hipaitraka io an-tagnako an-kavanako ndraiky ankaviako tsy anjarako ny magnamia, fa hoan'ndro zay efa nomagnin'ny babako."24Izikoa fa naharegny izegny iro mpianatra folo lahy lahy hafa, neloko mare tamin'ndro mpiralahy aroé.25Fa Jesosy nikaiky iro handaiha aminany avio nivolagna nagnano hoe: "Hainaro fa iro mpanapaka iro jentilisa hangeja iro, avio iro lelahy manan-danja iro hampiatra ny fahefany io amin'ndro.26Fa tsy tokony ho karaha izegny aminaro. Mifanohitra amin'izegny, na azovy na azovy magniry ho loso maventy aminaro tsy maintsy ho mpanomponaro,27avio na azovy na azovy magniry ho voalohany io aminaro tsy maintsy ho mpanomponaro,28karaha ny Zanak'olo tsy nvy hitopoina, fa hanompo, ndraiky hagnamia aigny mbaika ho vidim-panavotagna ho amin'ny maro.29Izikoa fa niboaka baka agny Jeriko iro, vahoaka maro nagnaraka Izy.30Nisy lelahy jamba aroé nipaitraka tio amin'ny sisin-dalagna. Izikoa fa naregny fa nandalo Jesosy, nikiaka mare iro: "Tompo, zanaka'i Davida, mamindrà fo aminay."31Nasiaka iro, iro vahoaka aby io, mbaika hangigny, kanaifa vao maika iro nitabataba maresaka: "Tompo, zanaka Davida, mamindrà fo aminay."32Abaka io Jesosy nijanogno avio nikaiky iro salakady nivolagnanagnano hoe: "Ino mba raha irinaro hataoko aminaro?"33Navalin'ndro Taminany: "Tompo, mba tia hahiratra masonay."34Directy Jesosy nangoraka, sady nikitiky mason'ndro. Kay tio ny io nahiratra directy mason'ndro salakady nagnaraka Izy.

Chapter 21
1Kay koa nagnontany agny Jerosalema Jesosy Kay nandeha agny Betifaga, agny agnambony bongo Oliva, nandèfa mpianatra aroé Jesosy,2nivolagna tamin-drô hoe: "Mandihanà amin'ny tanana magnaraka ao, fa iô anarô hahita boriky mifehy bakô zanaka boriky araiky miaraka aminany. Vahao irô bakô hoènta aminaka aty.3Izy koa misy mivolagna anarô mahakasiky zegny, volagna hoe: 'Misy raha ilainy Tompo izy,' bako iô ny iô i olo zegny handefa izy miaraka aminarô."4Kay zegny niraha nitranga mba hatantèraka raha nambarany mpaminany. Hoy Izy hoe:5"Agnambara zanaka vavin'i Ziona hoe: 'Indriô, Mpanjakanao magnantogno anao, Mitenginy boriky zana-boriky lahy.'''6Aviôroso iro mpianatra nagnano araka zegny nagnirahan'i Jesosy irô.7Nindesin-drô ampondra ndraiky zana-boriky bakô namètraka lamban-drô taminany, kay nipètraka tamin'nylamba tiô Jesosy.8Ankamaroan'ny vahoaka koa namètraka lamba nazy tamin'ny tany, namparahan-drô sampan-kazo sady naparitaka tamin'ny lalagna.9Aviô irô vahoaka Nandèha alohan'i Jesosy ndraiky nitabataba irô nagnaraka izy hoe: "Hôsana ho an'ny zanaka Davida! Isaoragna izy navy baka amin'ny agnaran'ny Tompo!"10Izy koa nidriky ta Jerosalema tao Jesosy, nandrotogno mpiray tanàna nagnano hoe: "Azôvy ma io?''11Namaly vahoaka hoe: "Izy ndrô Jesosy araiky mpaminany baka agny Nazareta agny Galilia."12Aviô nidriky ta l'eglise tao Jesosy. Niroasiny aby irô mpivarotro ndraiky irô mpivanga jiaby ta l'eglise tao, bakô nalavony ka latabatran-drô mpanakalo vola draiky fipitrahan-drô mpivarotro voimailala.13Hoy Izy tamin-drô hoe: "Èfa voasôratra hoe: 'Ny tragnonaka atao hoe tragno fivavahagna."'14Tetekin'izigny nisy gila draiky mitsokilaka nagnatogno Izy ta tempoly tao, nisitragniny irô.15Izy ka fa nahita raha mahagaga nataony ny lehiben'ny Mpisôrogno draiky mpanora-dalàgna, izy ka fa regnin-drô tsaiky madiniky aby io nitabataba ta tempoly tao hoe: "Hôsana agny amin'ny zanaka Davida," kay neloko maré irô.16Hoy irô taminany hoe: "Regninarô ma raha nambaran-drô olo aby irô?" navalin'i Jesosy tamin-drô hoe: Ia! Fa tsendriky nivakianarô fekiny raha hoe: 'Baka amin'ny vavan'ny tsaiky madiniky draiky tsaiky minôno ndrô andovanarô fideragna?''17Aviô niala irô Jesosy nandeha tagny amin'ny tananàn'i Betania tagny bakô nipètraka aligny tao.18Koa fa marandraignin'izigny nipody ta tanàna tagny Izy, kay silaogno.19Nahita kakazon'aviavy tan-tsisindalagna tiô, nagnantogno tiô Izy bakô tsy nahita na ino na ino tiô izy ka fa tsy raviny fo. Hoy Izy taminany hoe: "Aoka tsy ho hisy voany eky baka aminao mandrakizay," niaraka tamin'izegny naiky aviavy io.20Izikoa nahita zegny reo mpianatra, dia Gaga sady nivola hoe: "Ahoana no nahamaina directy ity aviavy ty?"21Namaly Jesosy ary nivôlagna tamindrô hoe: "Volagniko aminareo, Izikoa managna fignoana sady tsy misy fisalasalana ianareo, dia tsy zay natao tamin'io aviavy io ihany no hataonareo, fa na dia hiteny amin'gny tendrombohitra aza anareo hoe: 'Miongota ary mianjrrà an-dranomasigny any,' dia ho atao zegny.22Na ino na ino angatahin'ndrô am-bavaka am-pinoagna, dia ho azonareo."23Izy koa nidriky ta tempoly tao Jesosy, nagnantogno Izy ny lehiben'ny mpisôrogno draiky zokiolo tamin'izy mbola nampianatra kay nivolagna hoe: "Fahifagna baka aia ma agnanôvanao raha jiaby io?''24Namaly Jesosy kay nivolagna tamin-drô hoe: "Hamitrako fagnontaniagna araiky koa anarô. Koa ambaranarô Za valiny, ambarako anarô koa fa fahifagna baka aia agnanaovako raha jiaby regny.25Batisan'i Jaona -baka ia naviany? Baka tagny an-dagnitry sa baka tamin'ny olombelogno?" Niady hevitry irô, nagnano hoe: "Koa mivolagna atsika hoe,'Baka tagny an-dagnitry, 'Izy hivolagna amintsika hoe: 'Kay nagnino fo anarô tsy nino izy?26Fa izy koa mivolagna atsika hoe: 'Baka tamin'ny olombelogno', mavozo vahoaka atsika, fôtony mihevitry irô fa i Jaona kara mpaminany". Kay navalin-drô tamin'i Jesosy hoe: "Tsy hainay".27Nivolagniny tamin-drô koa hoe: "Zaho koa tsy hivolagna aminarô hoe baka aia fahifagna agnanaovako raha jiaby regny.28Ino hevtry narô? Nisy lelahy araiky nagnana zanaka aroe lahy.Nandeha nagnatogno araiky voalohany izy nagnano hoe: 'Zanako, mandihana miasa an-tsabo agny anao niany.29Navaliny zanany lahy io hoe: "Zah tsy andeha agny", baka iô niôva hevitry izy kai rôso fo.30Aviô nandeha amin'ny araiky faharoe izy nivolagna kara igny koa. Namaly izy hoe:"Andeha agny zaho, tômpoko" Kanèfa tsy nandeha izy.31Azôvy tamin'ndrô zanany aroé io ndrô nagnano sitrapôn'ny babany?'' Hoy irô hoe: "araiky voalohany." Jesosy nivolagna tamin'ndrô hoe: " Ambarako marigny aminarô, irô mpamory hètra ndraiky irô mpivaro-tègna hidriky Fanjakagnan-dRagnahary alohanarô.32Fa Jaona nagnantony anarô tamin'ny fahamarignana, fa tsy nety nino izy anarô. Fa irô mpamory hètra ndraiky mpivaro-tègna nety nino izy. Fa anarô, na dia hahita zegny aza,tsy nibèbaka ndraiky tsy nino izy.33Tandrignèsa fagnoharagna araiky ity. Nisy lelahy araiky, tômpiny tany. Nagnano taniny resin izy, nasiany fefy izegny, nanangagnany tilikambo, Kay nampagnofainy tamin'ndrô mpamboly resin. Aviô nandeha tamin'ny tanàna hafa izy.34Izy ka fa narikitry taogno famokaragna, nagniraka irô mpiasa nazy izy andeha amin-drô mpitsabo resin agny hangala vokatra nazy.35Fa nisambôrin-ndrô mpamboly resin irô mpiasa nazy io, nipopohiny araiky, nivoneny sasany, mbala nitorahagnan-drô vato ka ny sasany.36Bakô mbala, nandèfa mpiasa hafa koa tômpin- tany, Maro noho ny tamin'ny voalohany ka,kay nataon-drô Kara zegny fo Koa.37Tafaran'izigny, nagniraka zanany lelahy tökagna tamin'ndrô tagny ka tômpin'ny tany,nivolagna hoe: 'Hagnaja ny zanako irô.'38Izy koa fa nahita zanany lahy io irô mpitsabo resin, nifampirèsaka irô hoe: 'Ity ndrô mpandova. Alô, hivonetsika izy bakô alaintsika lova.'39Ikà fa karazegny nisambôrin-drô izy, natsipiny agnatiny tsabony resin tao bakô nivoneny.40Izy ka fa navy tômpin'ny tan-dResin, ino raha ataony amin-drô mpitsabo resin?".41Hoy irô taminany hoe: Hipotehigny amin'izegny fömba maharary indrindra irô olon-doza io, bakô aviô hampagnofaigny mpitsabo resin hafa ny tanin'ny resin, mba olo hagnamia anjarany vokatra amin'ny lèrany izy mamoa.''42Nivolagna tamin'ndrô Jesosy hoe: " Mbalantsy namaky söratra Masigny fekiny mba anarô hoe: 'Vato tsy tiany mpagnôrigny tragno natao vato fôtotro. Baka amin'ny Tômpo izegny, kanèfa mahagaga amin'ny masotsika zegny'?43Dikany zegny' ambarako anarô, hadoso aminarô Fanjakagnan-dRagnahary bakô hamiagna ny firenena zegny mahavokatra voany.44Kay na azôvy na azôvy tsy ho tiany vato io hipotehagna. Fa zegny lavoany kosa hitorotoregny."45Izy ka fa naharegny fanoharagna regny irô lehiben'ny mpisôrogno ndraiky irô Fariseo, kay azon'ndrô fa mahakasiky irô ndrô koragniny.46Aviô tsaiky nisambôron-drô Izy, kanèfa navozo vahoaka irô, fôtony èfa nataon'olo ho mpaminany Izy.

Chapter 22
1Nivolagna tamin'ny fagnoharagna tamin'ndro ndraiky i Jesosy, nagnano hoe:2"Fanjakan'ny lagnitry mitovy amin'ny mpanjaka zay nagnomagna fagnasagna amin'ny fampakaram-bady ho amin'ny zanany lahy.3Nagniraka iro mpanomponany hikaiky iro zay nahazo fagnasagna hiatriky fetin'ny fampakaram-bady izy, fa tsy nety ho avy iro.4Nandaifa iro mpamnomponany hafa ndraiky ny mpanjaka, magnano hoe: 'Agnambarao iro zay nasaigna hoe: "Zahava fa, efa nikarakarako tsara hanigninaka. Efa nivonegna aomby ndraiky iro zanak'aomby mifahy, avio efa vognono iro zaka jiaby. Mitongava ao amin'ny fety fampakaram-bady."'5Fa anaifa ndraiky, anaro tsy niraharaha avio loso nandaiha, avio araiky nagnantôgno toeragna fiompiagnanany, avio ny sasany tamin'ny raharaham-barotranany.6Iro sasany hafa koa nanambotro iro mpanompon'ny mpanjaka, nangala baraka iro, salakady namono iro.7Kay neloko mpanjaka salakad nagniraka iro miaramilanany, avio namno mmpamono olo iro, avio nagnoro tanàgnanany.8Abaka io nivolagna tamin'ndro mpanompo izy: 'Efa vognono ny fampiakaram-bady, fa iro zay nasaigna tsy mendriky.9Noho izegny mandihana agny amin'ny sampan-dalambe avio nagnasa olo maro araka zay hitanaroho agny amin'ny fety fampakaragnam-bady.'10Nandèha niboaka tagny amin'ny lalam-be iro mpanompo avio nagnambara olo jiaby zay hitan'ndro, na tsara na ratsy. Noho izegny, feno vahiny efitragno maventy nisy ny fampakaragna.11Fa izikoa fa niditry mpanjaka mbaika hizaha iro vahiny, nahita lelahy tsy nisikiny akanjo fitondra amin'ny fampakaram-bady izy.12Nivolagna taminany mpanjaka nagnano hoe: "O ry zaza, amin'ny fomba akory hidiranao ato ato tsy miaraka amin'ny sikiny fitondragna amin'ny fampakaram-bady?' Fa ty nahavolagna i ralelahy.13Abaka io nivolagna tamin'ndro mpanompony mpanjaka nagnano hoe: 'Fihaizo tagnana ndaiky vitin'ity lelahy ty, avio atsipaza agny amin'ny aizigny agny ambadiky izy, agny misy fitomagniagna ndraiky fikotroha-nify.'14Fa olo maro nikahiagna, naifa vitsy ny avoafidy.15Aviô irô fariseo nagnomagna fômba mety hamandrihagna Jesosy amin'ny raha nikoragniny.16Bakô nirahin-drô andeha Aminany agny irô mpianatran-dro, hiaraka tamin'ndrô Herodiana. Nivolagna tamin'i Jesosy irô hoe: "Ry mpampianatra eh! hainay fa marigny Anao, bakô mampianatra lalagnan-dragnahary amin'ny marigny. Tsy miraharaha hevitrin'olo hafa Anao, baka iô ka tsy mizaha mitagnila.17Dikany zegny ambara zahay, ino hevitrinao? Ara-dalàgna ma fandoavagna hetra agny amin'ny Kaisara sa tsia?"18Kanefa azon'i Jesosy haratsiagnan-dro Kay nivolagna hoe: "Nagnino mitsapa Za anarô, Mpiatsaravelatsihy?19Aboaha Za farantsa amin'ny hetra." Kay nitôndra denaria taminany tiô irô.20Nambarany Jesosy tamin'ndrô hoe: "Ninjovy sary ndraiky agnaragna ity?"21Navalin'ndro taminany hoe: "Nihin'i Kaisara." Aviô Jesosy nagnambara irô hoe: "Amia i Kaisara zegny ny Kaisara, bakô amian-dRagnahary zegny nihin-dRagnahary."22Izy koa fanaharegny izigny irô, gaga. Aviô niala tamin'ndrô tiô nandeha.23Tamin'ny andra io fo irô Sadoseo Sasany, irô nivolagna fa tsisy fitsanganagna amin'ny maty, nagnantogno Izy. Nagnôntany Izy irô,24nagnano hoe: "Mpampianatra eh, Mosesy nivôlagna hoe: 'Iziko maty olo, Tsy manan-janaka, tôkony hanambady vadiny ny ralahiny bakô hiteraka ho an'ny ralahiny.25Nisy mpiralahy fito. Nanambady voalohany aviô maty. Maty tsy hiteraka, namiany ho any ralahiny vadiny.26Aviô mitovy amin'izegny ka araiky faharoe, bakô lay fahatelo,Kara zegny fo ka juska amin'ny ralahiny fahafito.27Tafaran-dro jiaby, maty i viavy.28Kay amin'ny fitsanganagna amin'ny maty, ho vadin-jovy amin-drô fito mpiralahy regny izy? fôtony fa nanambady izy aby irô jiaby."29Kay namaly Jesosy nivôlagna irô hoe: "Diso anarô, fôtony Tsy mahay Soratra Masigny na herin-dRagnahary.30Amin'ny fitsangana amin'ny maty salakady Tsy nanambady izy irô no Tsy amiagna ampakarigny ka. Kanefa ndraiky, mitovy amin-drô anjely agny an-dagnitry.31Fa mahakasiky fitsanganan'ny maty, mbala Tsy nivakinarô ma raha nambaranin-dRagnahary taminaro,magnano hoe:32"Za ndrô Zagnaharin'i Abrahama, Zagnaharin'Isaka, bakô Zagnaharin'i Jakoba'? ndRagnahary tsy Zagnahariny ny maty, fa nihin'ny velogno."33Kay izy koa fa naharegny zegny irô vahoaka, lany fagnahy tamin'ny fampianaragnanany.34Fa izy koa regnin-drô Fariseo ny nampagignan'i Jesosy Sadoseo, Kay niaraka nivondrogno irô.35Araiky tamin-drô, mpahay lalàgna, nametraka fagnontaniagna taminazy, nangala fagnahy izy hoe:36"Mpampianatra eh, ino ma didy tegna be amin'ny lalàgna ao?"37Nivôlagna taminany Jesôsy hoe: "Tiava amin'ny fônarô jiaby, amin'ny fagnahinarô jiaby, ary amin'ny saigninarô jiaby ny Tompon-dRagnaharinarô.'38Izegny didy maventy salakady voalohany.39Kara zegny koa didy faharoe: "Tiava ny namanao kara tegnanao.40"Kai amin-drô didy aroe regny iankinan'ny lalàgna jiaby draiky irô mpaminany."41Mbala tiô ampivoriagna irô Fariseo, nametraka fagnontaniagna tamin-drô Jesosy.42Hoy Izy: "Ino ma diniky narô mahakasiky i Kristy?" Navalin-drô: "zanaka Davida."43Hoy Jesosy tamin-drô hoe: "Nagnino fo basy Davida mipetraka agnatin'ny fagnahy ao mbala mikaiky Izy Tompo, magnano hoe:44"Tompo nivolagna tamin'ny Tompoko hoe: "Mipitraha amin'ny tagnan'ankavagnako iô, ziska fahavitako ny fahavalonao ho fipitrahan'ny vitinao?"45Na Davida fo nikaiky i Kristy hoe: 'Tompo,' kai ino mampa zanaka Davida Izy?"46Tsisy olo nahavaly Izy Tamin'ny koragna io, baka iô tsisy olo nahasaky nametraka fagnontaniagna hafa eky eky nanomboko tamin'ny andra zegny.

Chapter 23
1Bakô Jesosy nivôlagna tamin'ndrô vahoaka ndraiky irô mpianatranany.2Hoy izy hoe: "Irô mpanoro-dalàgna ndraiky fariseo mipètraka amin'ny fitoèragnan'i Mosesy iô.'3Dikany zegny na ino na ino handidian-drô anarô ho atao, ataova raha zegny bakô Mitandraima amin-drô. Fa aza mangalataka asan-drô, fôtony irô mivolagna raha nèfa aviô tsy ataon-drô.4Ia, fihezin-drô entagna mavèsatra zegny sarotro andesigny, bakô aviô apètrakan-drô amin'ny sôrokon'olo iô. Fa tsy nagnaintagna ratsan-tagnana araiky aby irô fa tègnan-drô fo hitöndra irô.5Magnano asan-drô jiaby irô baka ho hitan'olo. Fa ataon-drô malalaka fyilataterany, bakô itarin-drô tendron'akanjony.6Tian-drô toèragnany manan-kaja agny amin'ny fagnasagna ndraiky toèragna ndrô maventy amin'ny synagoga,7ndraiky fiarahabagna miavaka agny an-tsaina, bakô hikaïn'olo hoe: 'Raby.'8Fa anarô tsy azo ikaïagna hoe: 'Raby', fa araiky fo mpampianatranarô, bakô ampiralahy anarô jiaby.9Bakakô ka aza mikaiky olo an-tany aty babanarô fa araiky fo Babanarô, Izy an-dagnitry agny.10Bakô anarô aza mety kaïn'olo hoe: 'Mpampianatra,' fa araiky fo mpampianatranarô, I Kristy.11Fa zegny ti-ho be aminarô ndrô ho mpanomponarô.12Na azôvy na azôvy manandra-tègna ahegny, bakô na azôvy na azôvy manètry tègna hasandratra.13Fa lagigny aminarô, mpanora-dalàgna ndraiky fariseo, mpihatsaralatsihy! Fa afodinarô amin'ny olo fanjakagnan'ny langitry, arô fa tsy ampidriky tègnanarô, Kay mitady tsy agnambèla irô hidriky koa.14[Fanamarihagna: Ny antotan-taratasy taloha tsy ahitagna fehezanteny hoe: 'Fa lagigny aminarô, mpanora-dalàgna ndraiky fariseo, mpihatsaralatsihy! Fa mankasitraka tragnony mitöndra tègna, bakô magnano vavaka lavareny anarô. Dikany zegny hahazo sazy maventy anarô.']15Lagigny aminarô, mpanora-dalàgna ndraiky fariseo, mpihatsaralatsihy! Fa mandèha mitety ranomasigny ndraiky tany anarô mba hampiöva olo araiky, bakô izy koa fa miöva izy, ataonarô Zanaka môtro mihoatra lavitra fôtony baka aminarô izy.16Lagigny aminarô, mpitariky gila, anarô mivolagna hoe: 'Na azôvy na azôvy mifanta amin'ny tempoly Tsisy dikany zegny. Fa na azôvy na azôvy mifanta amin'ny volamenan'ny tempoly, voafehin'ny fiainagna izy.'17Anarô gila adala! Azôvy ka ndrô maventy ka,volamena sa tempoly arô magnano volamena ho masigny?18Bakô, 'Na azôvy na azôvy mifanta amin'ny alitara, Tsisy dikany zegny. Fa na azôvy na azôvy mifanta amin'ny fanatitry agnambony zegny, voafehin'ny fifantany izy.'19Arô olo gila! azôvy ka ndrô be ka, fanatitry sa alitara agnanaöva fanatitry ho masigny?20Dikany zegny, zegny mifanta amin'ny alitara, kay mifanta amin'izegny ndraiky amin'ny raha agnambony iô.21Araiky mifànta amin'ny tempoly, mifànta amin'izegny ndraiky amin'izegny monigny Aminany ao,22ndraiky zegny mifànta amin'ny langitry, mifànta amin'ny seza fiandrianan-dRagnahary ndraiky Aminany zegny mipètraka agnambony zegny iô.23Lagigny aminarô, mpanora-dalàgna ndraiky fariseo, Mpiatsaravelatsihy! Fa mandoa fahafolon'ny solila ndraiky aneta bakô komina anarô, fa anarô tsy nagneky raharaha mavèsa-danja indrindra amin'ny lalàna, rariny ndraiky famindra-pô bakô finoagna. Fa tôkony ataonarô regny bakô tsy tôkony nambelanarô tsy ho vita araiky hafa.24Arô mpitarika gila, arô zegny manivagna lalitry nèfa ramèva!25Lagigny aminarô, mpanora-dalàgna ndraiky fariseo, Mpiatsaravelatsihy! Fa nidiovinarô ambèlan'ny kapoaka ndraiky kapila, nèfa agnatiny ao feno fagniriagna ndraiky filàgna.26Anarô ry fariseo gila! Diova antsendriky agnatiny kapoaka ao ndraiky kapila, mba ho rôso madio koa ambèlany.27Lagigny aminarô, mpanora-dalàgna ndraiky fariseo, mpiatsaravelatsihy! Fa anarô Kara fasagna pindre fotsy; tsara ambèlany, fa agnatiny ao feno taolam-paty ndraiky loto jiaby.28Kara zegny koa, aty ivèlanarô miseho ho marigny amin'olo iô, nèfa agnatinarô ao feno fihatsaram-bèlatsihy ndraiky heloko.29Lagigny aminarô, mpanora-dalàgna ndraiky fariseo, Mpiatsaravelatsihy! Fa magnôrigny fasagna mpaminany anarô bakô mampihaingo fsagnan'olo marigny.30Hoy anarô hoe: 'Izy koa nihaigny taminy andran'ny razam-betsika atsika, tsy ho nandray anjara niaraka tamin'ndrô tamin'ny fandatsahagna ràn'ny mpaminany atsika.'31Dikany zegny mijoro vavolombelogno amin'ny tègnanarô anarô fa zanakan-drô zegny namono mpaminany.32Anarô fo koa nahafeno fahotagnan-drô razam-benarô.33Anarô ry bibilava, anarô ry taranaka mènarana, karakory hilifasanarô sazy andeha amin'ny motro?34Dikany zegny,indriô, magniraka mpaminany ndraiky olon-kendry bakô mpanora-dalàgna ho anarô Za. Ny sasany amin-drô hi-vonenarô ndraiky hombonarô; bakô sasany hipoponarô amin'ny synagoganarô ao bakakô ka handroaka izy hiala ao an-tanàna.35Vokatra zegny hanody anarô ny rà marigny jiaby zegny nalatsaka teto an-tany, nanomboko tamin'ny ràn'i Abèla marigny, ziska amin'ny ràn'i Zakaria zanak'i Barakia, zegny novonenarô agnèlan-kèlany toèragna masigny tiô ndraiky Alitara.36Ambarako aminarô marigny, fa zaka jiaby ho avy amin'ny taranaka ity.37Ry Jerosalema, ry Jerosalema, anao zay mamono mpaminany ndraiky mitora-bato zay nirahiny taminarô! Impiry ma za ndrô magnìry hamory zanakanarô miaraka, Kara akôho vavy araiky mamory akôho hely ambany èlatrany ao, nèfa tsy mety anarô!38Indriô, tragnonarô ambèla ho anarô.39Fa ambarako aminarô, ziska amin'iziô, tsy hahita Za eky anarô mandra- pivolagnanarô hoe: 'Isaoragna anie zegny baka amin'ny agnaran'ny Tômpo.'''

Chapter 24
1Niboaka ta l’eglise tao Jesosy kay roso nandeha. Nagnantogno Izy iro mpianatranany mba hagnaboaka firafitry ny tempoly io.2Kanèfa nivolagniny tamin-drô hoe: «Tsy hitanaro ma irô zaka jiaby regny ? Ambarako marigny aminaro, tsy ho hisy vato araiky ambèla tsy ho ravagniny.»3Tamin’ny Izy nipetra tagnabony bongon’Oliva, nagnantogno Izy irô mpianatra nazy nivolagna hoe: «Ambarà zahay, imbiagna ma irô zaka jiaby regny hitranga ? Ino famantaragna havianao ndraiky faranian-dra?»4Namaly Jesosy nivolagna iro hoe: «Mitandraima mba tsy ho hisy hamitaka anarô.»5Fa maro olo ho avy baka amin’ny angnarako. Bakô hivolagna irô hoe: 'Za ndrô Kristy,’ kay ho maro ho voafitaka.6Handre ady sy tatitr'ady anarô. Mitandrema mba Tsy hitebiteby anarô, fa tsy maintsy nitranga raha iaby zegny; nèfa tsy mbola navy ny farany.7Fa hisy firenena hanohitra firenena, ary fanjakana hanohitra fanjakana. Hisy mosary sy horohoron-tany amin'ny toerana samihafa.8Nèfa zegny raha iaby zegny dia fiandohagnin'ny fanaintainan'ny fiterahagna fo.9Kay handeha amian-drô ho hampijaliàgna anarô bakô hivoneny. Ho halany firenegna jiaby anarô nohon’ny agnarako.10Bakô maro ho tafintohigna, bakô ka hifamadiky ndraiky hifankahala ny tsiaraikiaraiky.11Mpaminany sandoko maro hitsangana hamitaka olo maro.12Fotony hitombo haratsiagna, bakô hahay hanintsy fitiavan’ny maro.13Fa zegny madigny ziska amin’ny farany no vonjegny.14Ity filazantsara fanjakagna ity ho torigna magnèran’izao tontolo izao ho vavolombelogno amin’ny firenena jiaby. Aviô zegny vo avy farany.15Dikany zegny izy koa mahita fahavètavètagnan’ny fandravagna anarô zegny namambaran’ny Daniela mpaminany hitsangana amin’ny toeragna masigny iô anarô.»16(Aoka zegny mamaky hatakatra), «Aoka zegny agny Jodia hilèfa agnabon’ny bongo agny,17Aoka zegny aganabo tafintragno aoa tsy hijotso angala zaka baka antragno ao,18bakô aoka ka zegny an-tanimbary tsy himpody angala lambany .19Fa lagigny ho an-drô mavesatra draiky mampinônô amin’ny andra zegny !20Mivavahà mba tsy ho ririgniny na amin’ny sabata hitranga filifasagnanarô.21Fa hisy fahoriagna maventy mbala tsisy kara zegny rango nisian’ny Donia ty ziska ziô, a-ha, bakô tsisy eky.22Izy koa tsy ankafohezigny andra io, tsisy haigny ho vonjegna. Fa nohon’ny olo voafidy hafohezigny andra io.23Fa izy koa misy olo mivolagna anarô hoe: Indriô, ity i Kristy’ na 'iry i Kristy’ kaza mino zegny.24Fa Kristy sandoko draiky mpaminany sandoko agnaboaka famatragna maventy draiky zaka mahagaga, mba hamitaka, raha azo atao, ia na irô olo voafidy io aza.25Indriô efa nambarako anarô mialoha ny fotoagana.26Dikany zegny izy koa mivolagna anarô irô hoe: 'Indriô, ambadiky agny izy,’ aza mandeha ambadiky agny. Na hoe ‘indriô agnatin’ny tragno ao izy’ kaza mino zegny.27Fa kara varatra latsaka zegny baka antigniana agny mahatonga andrefa, Kai kara zegny havian’ny Zanak’Olo.28Fa zegny antany misy faty fo ivoarian’ny volotora.29Koa fa afaka fahoriagna amin’ny andra ho jôby masoandra, fanjava tsy agnamia mazava, ilatsaka boka an-dagnitry agny lakintagna, bakô hihozongozogno herin’ny lagnitry.30Aviô hiboaka amin’ny lagnitry egny famataragnan’ny Zanak’Olo, bakô foko jiaby ambony ny tany hoisaona. Hahita Zanak’Olo baka amin’ny rôndro miaraka amin’ny hery draiky voninahitry maventy Irô.31Handefa irô anjely Izy miaraka amin’ny fiô trompetra maré, bakô hamory olomboavidy baka amin’ny vazan-tany efatra agny irô, manomboko amin’ny faravodin’ny lagnitry ziska amin’ny farany.32Mianara leçon avy amin’ny aviavy. Dieny mbala matoe ny sampany bakô magnaboaka raviny, kai haindrô fa mariny asara.33Kara zegny koa, izy koa mahita zaka jiaby zegny anarô, tôkony ho hainarô eky fa efa marikitry Izy, iô amin’ny varavaragna iô fo.34Ambarako marigny aminarô, tsy ho lany taranaka ty mandra-piboahan’ny zaka jiaby zegny.35Tsisy eky lagnitry draiky tany fa volagnanaka tsy mety ravagna mandrakizay.36Kanefa mahakasiky andra zegny draiky lèra io tsisy mahay, na anjelin’ny lagnitry aza, na Zanaka lahy, koa tsy i Baba fo.37Kara tamin’ny andran’i Noa, Kara zegny koa fiavian’ny Zanak’Olo.38Fa kara tamin’ny andra talohan’ny safo-drano nihinagna draiky nigiaka irô, nanambady draiky nampakarigny mandrapavian’ny anadra nidiran’i Noa aganatin’ny sambo fiara tao,39Bakô tsy nahay na ino na ino irô mandra-pavian’ny safo-drano kai namono irô jiaby kara zegny hiavian’ny Zanak’Olo.40Aviô hisy lelahy aroe an-tanimboly agny\_\_ araiky alaigny, araiky ambèla.41Magnangy aroe handisa vary\_\_ araiky alaigny, araiky ambèla.42Dikany zegny, miambesa, tsy ho hainarô andra avian’ny Tomponarô.43Fahainaro iziô, îzika hainy tômpin-tragno hoe amin’ny firy aligny havian’ny mpangalatra, nambèsany izy bakô tsy ho nambèlany ho vaky tragnony.44Dikany zegny tsy maintsy vôgnono koa anarô, fa ho avy Zank’Olo amin’ny lèra tsy ampoizinarô.45Kay azôvy mba mpiasa misy jery nirahin’ny sefo nazy hikomdy hankohonany mba hagnamia irô hanigny amin’ny lèra maha mety izy?46Sambatra i olo zegny izy koa itany sefo nazy magnano zegny amin’ny lèran’izy avy.47Ambarako aminarô fa sefo nazy io hampanonga izy ho agnabony zaka jiaby anagnany.48Fa izy koa misy mpiasa mivolagna agnatiny fo nany ao hoe: 'Ela haviany Tompoko,’49kay manomboko mamony piasa namany izy, ndraiky mihinagna bakô migiaka miaraka amin-drô mamolava;50ho avy sefo nany amin’ny andra tsy ho ampoizigny zegny bakô lèra tsy hainy.51Ho tivitivainy sefonany izy bakô ataony kara irô mpiatsaravelatsy anjarany, kay zegny hisy tomoagny migogoko ndraiky nify mivatriky.

Chapter 25

1Fanjakan'ny lanitra zegny mitovy amin'ny virjiny folo izay nangala jirony ka nandeha fanojy tamin'ny mpampakatra.2Ny dimy tamin'ndrô zegny adala fa ny dimy hafa ndraiky hendry.3Irô virjiny adala koafa nitaondra jirony zegny, irô tsy nitôndra soliky niaraka tamindrô.4Fa irô virjiny hendry ndraiky zegny nitaondra fitahirizan-tsoliky niaraka tamin'ny jirony.5Ary raha tara ny mpampakatra zegny, rendremana irô jiaby ka nandry.6Fa tamin'ny sasak'aligny zegny nisy nikaiky mafy hoe: "Indrio, ny mpampakatra! misaokatra mba hifanojy aminy."7Avy iô nihangana irô virijiny jiaby kay nikarakara ny jirony.8Hoy irô adala tamindrô hendry: "Mba amià ampahany amin'ny solikinarô izahay fa efa ho faty jironay.9Fa namaly irô hendry kay nivolagna hoe: "Tsao tsy ho ahampy ho anay ndraiky hoanarô, fa mandihana anarô agny amindrô mpivarotra ka mividiana ho an'ny taignanarô."10Irô koafa nandaiha nividy zegny, navy mpampakatra, ary izay efa vognono fo zegny niara-nandaiha tamin'ny ho agny amin'ny fanasam-panambadiagna, ka nifody varavaragna.11Afaka fotoagna foky zegny, navy koa irô virijiny sasany kay nivolagna hoe: 'Tompoko, Tompoko, mba sokafa izahay'.12Fa namaly Izy ka nivolagna hoe: 'Volagniko marigny aminarô, Zaho tsy mahay anarô.'13Kay noho izegny mihambena, fa tsy hainarô ny andra na ny l'heura.14Izegny mitovy amin'ny lelahy araiky izay handaiha ho agny amin'ny firenen-kafa. Nikaiky mpiasanazy izy ka nampitantagna azy irô haregnany.15Ny araiky tamindrô namiany talenta dimy, ny araiky hafa namiany aroe, ary araiky hafa ndraiky namiany talenta araiky. Ny tsiaraikiaraiky zegny samy nandray talenta araka izay fahaizany avy, avy iô i lelahy iô nandaiha tamin'ny diany tagny.16Ny araiky izay nahazo talenta dimy zegny nihala teo noho eo kay nampiasa azy ary nahazo talenta dimy hafa.17Kara izegny koa nataony araiky nahazo talenta aroe, nahazo aroe hafa.18Fa ilay mpanompo araiky izay nahazo talenta araiky ndaiky, nandaiha ka nangady lavaka tamin'ny tany, avy iô naleviny ny volan'ny tômpiny.19Afaka fotoagna ailahaila kay nipody zegny chefondrô sady nandamin-draharaha tamindrô.20Niditra ilay mpanompo izay nahazo talenta dimy sady nitaondra talenta dimy hafa. Hoy izy hoe: "Tompoko, namianao talenta dimy zaho. indrioo, nanagna tombony talenta dimy hafa zaho."21Hoy ny chefonany taminy hoe: "Tsara izegny, ry mpiasa tsara sady mahatoky! Nahatoky tamn'ny zavatra vitsivitsy ianao. Izaho hampihandraikitra anao amin'ny raha maro. Midira amin'ny fifalian'ny chefonao."22Ilay mpiasa izay nahazo talenta aroe zegny nagnatogno ndraiky nivolagna hoe: "Tompoko. namianao talenta aroe zaho, indrioo, nanagna tombony talenta aroe hafa zaho."23Nambarany chefonany taminy: 'Tsara izegny, ry mpiasa tsara sady mahatoky! Nahatoky tamin'ny raha vitsivitsy ianao. Izaho hampihandraikitra anao amin'ny raha maro. Midira amin'ny fifalian'ny chefonao.'24Baka iô ilay mpiasa izay nahazo talenta araiky nagnatogno sady nivolagna hoe: "Chefonaka, haiko fa anao lelahy hentitra. Mijinja eny amin'izay tsy namafazagnanao anao, sady manangom-bokatra amin'izay tsy nitsaoboanao anao.25Navozo zaho, ka nandaiha avy tiô nagnasitsiky talentanao tao agnatin'ny tany. Zahà, indrioo izay anao."26Namaly azy chefonany ka nambarany taminy hoe: 'Ianao ry mpiasa ratsy sady maigny, hainao fa zaho mijinja antany tsy namafazako ndraiky manangom-bokatra eo amin'izay tsy nitsaboako.27Noho zegny, tôkono namianao mpanjana-bola ny volako, koa fa nipody zaho, nandray ninaka miaraka amin'ny tombony.28Noho zegny alaiva agny talenta abaok'iô amià irô mpiasa izay managna talenta folo agny.29Fa izay olo managna zegny hamiagna maro be mihoatra lavitra aza. Fa hoandrô izay tsy managna na ny hely, ny hely hanagnany igny zegny mbola hoadoso aminany.30Arià agny amin'ny maizigny agny antany agny mpanompo tsy mendrika, agny no misy fitomagniagna ndraiky fikitroha-nify.31Koa fa havy agny amin'ny voninahiny ny Zanak'Olo ndraiky anjely jiaby miaraka Aminy, hipaitraka eo amin'ny seza fihandrihanan'ny voninahiny Izy.32Baka iô, firenena jiaby zegny havory eo ankilany, avy iô Izy hagnavaka olo araiky amin'araiky hafa, karaha mpiandry odrikodrika magnavaka odrikodrikinany aminy bengy.33Hametraka odrikodrika ho ankavanagnanany izy, fa bengy ho ankavianany.34Avy iô mpanjaka hivolagna amindrô izay eo an-tagnana ankavanagna zegny: 'Avia, ianarô izay notahian'ny Raiko, mandovà fanjakagna izay efa voahomagna hoanarô hatrizay nagnaboaragna an'izao tontolo izao.35Silaogno Zaho namianarô sakafo; tigiaka Zaho namianarô rano nigiako;36nivahiny Zaho, nataonarô karibo; tsy nisikigny Zaho nampisikigninarô; narary Zaho nokarakarainarô; tamin'ny Zaho nigaja, novangianarô.'37Baka iô irô marigny zegny hamaly ndraiky hivolagna hoe: 'Tompo, oviagna izahay no nahita Anao silaogno ka nampihinagnanao zahay?38Na tigiaka anao kay nampigiahanay? Oviagna Anao hitanay nivahiny kay nataonay karibo? Na tsy nisikignianao kay nampisikigninay?39Oviagna izahay nahita Anao narary na nigiaja tagny am-prison kay novangiahanay?40Avy iô Mpanjaka namaly ka nivolagna tamindrô hoe: 'volagniko marigny aminarô, izay nataonarô tamindrô rahalahiko kely aby iregny, nataonarô tamiko koa.'41Fa izy hivolagna aminarô izay eo ankavianany hoe: 'Mialà amiko, Anarô izay voahozogno ho agny amin'ny môtro mirehitra mandrakizay izay efa voahomagna hoagny amin'ny devoly ndraiky irô anjeliny,42satria silaogno Zaho, fa tsy namianarô hanigny; tigiaka Zaho, fa tsy namianarô rano higiako;43nivahiny Zaho, fa tsy nataonarô karibo; tsy nisikigny Zaho, tsy nampisikigninarô; narary ndraiky tao am-prison Zaho, fa tsy nokarakarainarô.'44Avy iô koa irô hamaly ka hivolagna hoe: 'Tompo! Oviagna izahay nahita Anao silaogno, na tigiaka, na nivahiny, na tsy nisikigny, na narary, na tagny am-prison, ka tsy nanompo Anao?45Fa Izy hamaly irô kay hivolagna hoe: 'Volagniko mazava aminarô, fa izay tsy nataonarô tamin'araiky tamindrô madinika aby irô, tsy nataonarô tamiko.'46Irô zegny halefa ho ao amin'ny fagnasaziagna mandrahizay fa irô marigny ndraiky zegny ao amin'ny fiainagna mandrakizay.''

Chapter 26
1Koafa vitan'i Jesosy izegny volagna jiaby izegny, kay nivolagna tamindrô mpianatranany Izy hoe:2"Haiko fa afaka roa andra zegny, ho havy ny Paska, avy iô hamiagna homboagna amin'ny hazofijaliagna ny Zanak'olo."3Irô lehiben'ny mpisorona ndraiky loholona niara-nivory tao amin'ny lapan'ny mpisorona-be, izay nikahiagna hoe Kaiafa.4Niara-nagnano tetika irô mba hisamboragna mangingigny i Jesosy andraiky hamono Azy.5Fa hoy iz'irô hoe: "Tsy amin'ny fety, mba tsy hisian'ny korontagna amin'ny olo."6I Jesosy ndraiky tao Betania tao an-tragnon'i Simona boka,7raha nipetraka nihinagna teo ambony latabatra, kay nisy magnagy araiky nanagna tavoangy alabastara feno mainaka lafo vidy nagnatogno Izy, kay nandraraka mainaka tamin'ny lohany.8Koa fa hitandrô mpianatrany izegny, niloko irô ka nivolagna hoe: "Ino ma anton'iô fandaniagna be iô ai?9Afaka nalafony tagny na namaizany mahantra tagny iz'iô."10Fa Jesosy, nahay izegny, nambarany tamindrô avy tiô: "Nagnino anarô no manahiran-tsaigny amin'ny magnangy iô? Raha tsara kony nataony tamiko.11Eo aminarô mandrakariva irô mahantra, fa Izaho, tsy hidoko eo aminarô mandrakariva.12Fa koafa nandraraka mainaka magnitra izegny izy tamin'ny vatako, nataony ho an'ny fandevenagna Zaho izegny.13Volagniko marigny aminarô, na ahia na ahia hipetrahagna filazantsara eto amin'izao tontolo izao zegny, ny raha nataon'ity magnangy ity zegny ho volagniny koa mba ho fahatsiarovagna azy."14Avy iô, araiky tamindrô roa ambinifolo, izay fikahiagna hoe Jodasy Iskariota, nankagny amin'ny lehiben'ny mpisaorogno15avy iô nagnano hoe: "Amianarô ohatrino zaho fa hamiako anarô Izy?" Nilanjaigny volafotsy madinika telopolo izy jiaby.16Tamin'izegny fotoagna izegny, nitady fahafahagna izy baika hagnamaizany Izy irô.17Tamin'ny andro voalohan'ny mofo tsy misy lalivay, nagnatogno Jesosy irô mpianatra kay nivolagna karaty: "Ahia ny tianao hagnomagnanay ho anao hihinagna ndraiky sakafon'ny Paska?"18Namaly Izy hoe: "Midira ao an-tanàna misy lelahy araiky, baka iô volagna izy hoe: "Efa akaiky fotoagnako. Ato an-tragnonao Zaho hagnano Paska miaraka amindrô mpianatro.""19Nataondrô mpianatra araka izay nagniran'i Jesosy izegny, avy iô nagnomagna sakafon'ny paska irô.20Koafa ariva, nipaitraka nihinagna niaraka tamin'ny mpianatra roa ambin'ny folo Izy.21Koafa nihinagna irô zegny, hoizy nivolagna tamindrô: "Volagniko marigny aminarô fa hisy araiky aminarô hamadika Zaho."22Nalahelo irô nanomboka tiô, nagnontany Izy ny tsiaraikiaraiky hoe: "Tsy ho izaho agnano izegny, ry Tompo?"23Namaly Izy hoe: "Izay niaraka nagnatsoboka tagnany tamiko tao agnatiny kapila, zegny ilay araiky hamadika Zaho.24Handaiha ny Zanak'Ologno, araka izay efa voasaoratra momba Azy. Nèfa lozan'ny olo izay hamadika ny Zanak'Ologno! Tsara kokoa hoany olo izegny tsy teraka akory."25Jodasy, izay hamadika Izy nivolagna hoe: "Kay zaho zegny lay izy, Raby o? Hoy Izy namaly hoe: "Voalazanao."26Raha mbola nihinagna irô, naka mofo Jesosy, nisaotra, avy iô nanapaka izegny. Namiany irô mpianatranany avy iô Izy nivolagna tamindrô: "Alaivo, hoana. Ity no vatako."27Nangala kapoaka Izy avy iô nigiaka, ndraiky nagnamia izegny irô kay nivolagna karaty: "Anarô jiaby, igiaha ity.28Fa ity ny lion'ny fagnekem-pihavanagna arotsaka ho an-ny maro ho famelan-keloka.29Volagniko aminarô, fa tsy mba higiaka vokatry ny voaloboka eky Zaho, mandra-pihavin'ny figiagna vaovao hiarahako aminarô agny amin'ny fanjakan'ny Babako."30Koafa nihira hira fideragna irô zegny, nandeha tagny amin'ny bongon'i Oliva.31Avy iô, hoy Jesosy tamindrô hoe: "Anarô jiaby zegny hiala Zaho nohon'ny amiko amiziô alignity, fa voasaoratra hoe: 'Hamely mpimbigny odrikodrika Zaho ka hiparitaka irô odrikodrika.'32Fa ka afaran'ny fitsanganako amin'ny maty ndraiky hialoha lalagna anarô agny Galilia."33Fa i Petera nagnano taminy hoe: "Na hiala anao nohon'ny aminao aza ny olo jiaby, fa zaho tsy mba hiala anao na karakory."34Hoy Jesosy taminy hoe: "Volagniko marigny aminao, fa iniany aligny raha mbola tsy magnaina akoho, anao efa handà Zaho intelo."35Petera nivolagna taminy hoe: "Na ho faty miaraka aminao aza zaho, zaho tsy handà anao zegny." Kara izegny koa nambarandrô mpianatra hafa.36Fa Jesosy nandaiha niaraka tamindrô nakagny amin'ny toeragna kahiagna hoe Getsemane avy iô nivolagna tamin'ny mpianatranany hoe: "Mipetraha eto anarô fa Zaho mbola handeha hivavaka ary."37Nindesiny ery Petera ndraiky zanak'i Zebedio aroa lahy avy iô nanomboka nalahelo sady nampahinakinaka.38Avy iô hoy Izy tamindrô hoe: "Fadiranovagna ny fagnahiko, kara efo ho faty. Mipetraha eto baka iô mihambena miaraka amiko.39Niataka kely Izy, niankohoka baka iô kay nivavaka. Hoy Izy hoe: "Babakoo, raha azo atao kony, mba adosoà amiko ity kapoaka ity. Nèfa, aoka tsy araky ny sitrapoko atao fa ny sitraponao."40Nagnatogn'irô mpianatranany Izy, hitany irô resin-tory, ka hoy Izy tamin'i Petera karaty: "Anarô tsy mahavita miambigny miaraka amiko na l'heura araiky fo?41Miambena baka iô mivavaha baika tsy ho azon'ny fakam-pagnahy anarô. Fagnahy narô mety fo, fa nôfotronarô malaigny."42Mbola nandaiha fanindroany Izy sady nivavaka. Hoy Izy hoe: "Babakoo, raha ohatra ka tsy azo adoso amiko ity raha tsy migiaka Zaho, zegny ho atao anie ny sitraponao."43Nipody indraiky Izy sady mbola nahita irô nandry, fa navesatra masondrô.44Ka niala tamindrô teo ndraiky Izy, loso nandaiha nivavaka ampagnitelony, nivolagna irô volagna irô fo Izy.45Avy iô Jesosy nagnatogno irôo mpianatra ka nivolagna tamindrô hoe: "Mbola mandry ndraiky miala sasatra ma anarô? Zahà, efa marikitry l'heura sady ny Zanak'Olo, hamihagna eo an-tanandrô mpanota.46Mitsangàna, andaiha atsika. Zahà, efa marikitry ilay hamadika zaho."47Raha mbola nivolagna fo Izy, navy Jodasy, araiky tamindrô aroa ambin'ny folo. Nisy vahoaka maro navy niaraka taminy avy amin'ny lehiben'ny mpisorogno ndraiky irô loholono. Navy niaraka tamin'ny meso ndraika saboa irô.48Avy iô nagnamia famantaragna tamindrô lehilahy hamadik'i Jesosy, magnao hoe: "Izay horofako, no Izy. Sambaora Izy."49Teo no eo fo nagnatogno Jesosy izy avy iô izy nivolagna hoe: "Finaritra, Raby!" Baka iô nirofiny Izy.50Hoiz'i Jesosy hoe: "Ry sakaiza, ataovy izay nalehanao eto." Avy iô, navy irô naninjitra tagnana tamin'i Jesosy, sady nanambotra Azy.51Indrioo, araiky tamindrô niaraka tamin'i Jesosy naninjitra tagnany, nagnatsoaka meso, nimira mpiasan'ny mpisoronabe, ndraiky nahafaka sofigninany.52Avy iô, hoiz'i Jesosy taminy: "Ambodiana amin'ny plasiny ny mesona, fa irô izay miady amin'ny meso fo ho matiny meso koa.53Anarô ma mieritreritra fa Zaho tsy afaka mikaiky Babako? Sady Izy afaka mandaifa tafik'anjely mihoatra lavitry noho aminarô arao ambin'ny folo.54Fa atao karakory zegny no hahatanteraka ny Soratra Masigny, izay mivolagna fa tsy maintsy hisy iraha aby izegny?"55Tamin'izegny andro izegny Jesosy nagnabara tamin'ny vahoaka karaty: "Anarô navy tamin'ny meso ndraiky saboa andaiha hanaboranarô Zaho, kara hisambotra dahalo iregny? Isan'andro Zaho hitanarô nipetraka nampianatra teo amin'ny tempoly, nèfa tsy nosamborinarô.56Fa iraha jiaby izegny, hitranga satria mba hahatanteraka izay voasoratr'irô mpaminany."Sady niala Izy irô mpianatranany jiaby ka nilaifa.57Nindesindrô mpisambotra tagny amin'i Kaiafa mpisoronabe Jesosy, izay nivoriandrô mpanora-dalàgna ndraiky loholona.58Fa Petera nagnaraka Izy baka lavitra nandaiha amin'ny kianjan'ny mpisoronabe. Niditra tao agnatiny izy avy iô nipetraka niaraka tamindrô mpiandry raharaha baika hahita izay hiafarany.59Irô lehiben'ny mpisorogno ndraiky irô Synedriona jiaby zegny nitady fiampangana tsy marigny manohitra Jesosy, baika ahafahandrô mamono Izy.60Tsy nahita na plans zegny irô na efa nisy mpijoro vavolombelogno maro tsy marigny irô teo.61Vetivety tiô nisy aroa navy nagnatogno teo sady nivolagna hoe: "Io lelahy iô nivolagna hoe: 'Afaka mandrava ny Tempolin-dRagnahary Zaho sady manangagna izegny koa afaka telo andra."'62Nitsangagna mpisoronabe ka nivolagna taminy karaty: "Tsy manan-kavaly ma Anao? Ino zegny hiampangandrô Anao izegny?"63Fa nangigny Jesosy. Hoizy mpisoronabe taminy: "Magniraka Anao amin'ny alalandRagnahary velogno zaho, mba ambaraozay raha Anao zegny i Kristy Zanaka Zagnahary zegny."64Jesosy namaly izy hoe: "Voalazanao. Fa ambarako aminarô, manomboka iz'iô, ho hitanarô ny Zanak'olo hipetraka eo an-tagnana ankavagnan'ny Hery, sady hoavy eo amin'ny rahon'ny lagnitra."65Baka iô, mpisoronabe nagnatsiaka ankanjony sady nivolagna karaty: "Nagnasaha Izy! Nagnino atsika mbala mijoro vavolombelogno? Indrioo, regninarô volagna ratsy izegny.66Kay ino hevitrinarô? Nambarandrô avy tiô: "Mendrika ho vonegna Izy."67Baka iô, irô nandraora tamin'ny saorany ndraiky namopoko Azy, sady namely koboay Azy,68avy iô nagnano hoe: "Maminanià aminay, ry Kristy. Azôvy no namely Anao?"69Fa i Petera nipetraka atan'ny kianja, avy iô nisy mpanompo vavy navy nagnatogno izy nivolagna hoe: "Anao koa mba agnisany niaraka tamin'i Jesosin'ny Galilia."70Fa izy nifamatra teo aloandrô tiô nivolagna hoe: "Tsy haiko raha volagninao zegny."71Koa fa niboaka varavaragna izy, nisy magnangy mpiasa hafa nahita izy nivolagna tamindrô tiô: "Ity lelahy ity koa mba naman'i Jesosy niaraka baka tagny Nazareta."72Mbola nifamatra fo izy sady mbala nasiany hadrohadro karaty: "Zaho tsy mahay i Lelahy izegny fekiny!"73Vetivety tiô zegny nagnatogno irô izay nitsangagna irô, nambarandrô tamin'i Petera hoe: "Anao zalah agnisany naman'amindrô ignee!"74Baka iô izy nanomboka nagnozogno sady kinia nagnambara hoe: "Tsy haiko zalah lelahy izegny ee." Tiô ny iô zegny, nagnaina akoho.75Tsaroan'i Petera volagna nambaran'i Jesosy karaty: "Akoho mbala tsy magnaina, anao handà Zaho intelo." Baka iô izy niboaka sady nitomoagny mare.

Chapter 27
1Izy kofa nandraigny andra, nitetiky hanohitry Jesosy mba hamoanoandrô Izy irô lehiben’ny mpisorogno ndraiky lohologno aby irô.2Nifihezindrô Izy, boaka iô nendosindrô tambelagna tagny, baka iô natolodrondrô tamin’i Pilato Governora.3I Jodasy, araiky hamadiky Izy igny, izy kofa nahita fa nidisogny Izy, loso izy nandeha nibebaka ary nagnampody volafotsy telopolo tamindrô lehiben’ny mpisorogno ndraiky tamindrô lohologno,4sady nivolagna hoe: «Nanota zaha tamin’ny namadihako liô tsy manantsigny.» Fa irô nivolagna hoe: «Ahoanay ino? Anao izegny.»5Baka iô, natsipiny tamin’ny tempoly tao volafotsy aby iô, avy iô loso, niboaka ary nagnantogno vatagnanany izy.6Avy iô nalain’ny lehiben’ny mpisorogno aby iô volafotsy aby iô boaka iô irô nivolagna hoe: “Tsy ara-dalàgna ny mametraka ity amin’ny fikajianam-bola, fotony vidin’ny liô ity.”7Niraka nikoragna mikasiky olagna iô irô, boaka iô nividianandrô tanin’ny mpagnano vilagny tanimanga vola igny hataondrô fasagna fandivenagna vahiny.8Izegny antontony nagnanaovagna saha io hoe: “tanin’ny lio” ziska ziô ty.9Ary tanteraka raha nivolagnin’ny mpaminany Jeremia, nivolagna hoe: “Nangala volafotsy telopolo irô, vidin’ny nanombanandrô vohakan’Isiraely Izy,10boaka iô irô nagnamia izegny ho an’ny tanin’ny mpagnano vilagny tanimanga, karaha nagnambaran’ny Tomponakahy izy.”11Nitsangana talohan’ny governora tiô Jesosy, ary ny governora nagnontany Izy hoe: “Anao ma mpanjakan’ny Jiosy izegny?” Jesosy namaly Izy hoe: “Voalazanao.”12Izy kofa nampangandrô lehiben’ny mpisorogno ndraiky lohologno irô Izy, tsy namaly na ino na ino Izy.13Boaka iô nivolagna taminany Pilato hoe: “Tsy regninao ma fagnampangagna atao Anao izegny?”14Tsy namaly na teny araiky Izy, gaga tantentaraka io governora io noho raha izegny.15Ary isaka andro firavoravoagna ndreky efa fa fomban’ny governora ny mamotsotro gadra araiky voafidin’ny vahoaka.16Tamin’ny fotoagna iô, nanangna gadra malaza ratsy antsovigny hoe Barabasy irô.17Noho izegny izy kofa nivorivory irô, nagnontany irô Pilato hoe: “Azovy tianarô halefako? Barabasy sa Jesosy izay antsovigny hoe: Kristy?”18Hainy fa avy baka amin’ny fialonagna no nanolorandrô Jesosy taminany.19Izy kofa nipeztraka tamin’ny sezy fitsaragna izy, nagnandefa volagna taminany vadiny nivolagna hoe: “Tsy mananagna na ino na ino hatao amin’ny lelahy tsy manan-tsigny ity zaha. Fotony nahinakinaka loatra zaha niany noho ny nofinakahy niany mikasiky Izy.”20Fa ny lehiben’ny mpisorogno ndraiky lohologno aby irô nandresy lahatra vahoaka mba hangatahandrô an’i Barabasy, ary hampamono Jesosy.21Nagnontany irô ny Governora hoe: “Azovy amindrô aroe tianarô halefako ho anarô?” Namaly irô hoe: “Barabasy.”22Nivolagna tamindrô Pilato hoe: “Ino raha tokony hataoko amin’i Jesosy izay antsovigny hoe: Kristy?” Irô jiaby namaly hoe: “Fantsiaha amin’ny hazo fijaliagna Izy.”23Nivolagna izy hoe: “Nagnino, ino ma raha tsy nety nataony?” Vao mainka irô nikiakiaka mafy hoe: “Fantsiaha amin’ny hazo fijaliagna Izy.”24Izy kofa hitan’ny Pilato fa tsy afaka nagnano na ino na ino izy, kanefa efa nanomboko ny tabataba, nangala rano izy, nanasa tagnananany talohan’ny vahoaka, sady nivolagna hoe: “Tsy manantsigny amin’ny liion’ny lelahy tsy manantsigny ity zaha. Fa asanarô izegny.”25Olo jiaby nivolagna hoe: “Ho aminay ndraiky zanakanay anie ny lionany.”26Boaka iô nalefany ho an’irô Barabasy, fa Jesosy nasainy nivilesigny karavasy ary natolony Izy mba ho fantsihigny.27Avy iô nalaindrô miaramilan’ny Governora irô Jesosy handeha amin’ny lapa ary nangonindrô vondron’ny miaramila jiaby.28Nadosondrô fitafiagnanany boaka iô nampagnanaovindrô ankanjo jaky Izy.29Nagnamboarandrô satro-boninahitry vita amin’ny fatsiky Izy boaka iô taondrô tamin’ny lohanany, ary nampitagna tongozy izy tamin’ny tagnanany ankavanagna. Nandongalitry talohany tiô irô sady nankadàla Izy, nivolagna hoe: “Arahaba, ry mpanjakan’ny Jiosy!”30Nandrorandrô Izy, boaka iô nalaindrô tehigny iô avy iô nivilezindrô tamin’ny lohanany.31Izy kofa avy nankadala Izy irô, nangala ankanjo lavanany irô boaka iô nampitafiandrô Izy fitafiagnanany, boaka iô nindosindrô niboaka Izy andeha hofantsihandrô amin’ny hazo fijaliagna.32Izy kofa niboaka irô, nahita lelahy araiky avy any Syrena antsovigny hoe Simona, izay niterendrô hiaraka amindrô mba hampilanjaigny ny hazo fijaliagna.33Nandeha tamin’ny toeragna antsovigny hoe: Golgota irô, izay midika hoe: “Toeragnan’ny karandroha.”34Namiandrô divin mifangaro amin’ny afero Izy mba higiahigny. Fa izy kofa nagnandramanany izegny, dia tsy nigiaka Izy.35Izy kofa nifantsehandrô tamin’ny hazo fijaliagna Izy, dia nataondrô loka ny fizaragna ny fitafiagnanany,36boaka io, nipetraka irô nijanogno niambigny Izy.37Tambonin’ny lohanany tiô nasiandrô soratra mivolagna anton’ny nagnadisoandrô Izy, izay mivaky hoe: “Ity Jesosy izegny, mpanjakandrô Jiosy.”38Nisy mpangalatra lelahy aroe niaraka nifantsihagna taminany, araiky tankavanagnanany, araiky tankavianany tiô.39Olo jiaby nandalo samy nagnambanimbany Izy sady nagnivingivindoha40nivolagna hoe: “Anao izay nivolagna fa handravagna ny tempoly abôko hagnamboatra izy agnatin’ny telo andro, vonjè vatagnanao! Izy ko anao edy Zanakan-dRagnahary, mijotsoa avy amin’ny hazo fijaliagna egny!”41Karaha izegny koa irô lehiben’ny mpisorogno nankadala Izy niaraka tamindrô mpanora-dalàgna ndraiky irô lohologno, sady nivolagna hoe:42“Nagnavotro olo hafa Izy, kanefa tsy afaka nagnavotro vatagnanany. Izy no mpanjakan’Isiraely. Ambilà Izy hijotso avy amin’ny hazo fijaliagna, amin’izegny hino Izy atsika.43Natoky an-dRagnahary Izy, ambilà dRagnahary hamonjy Izy niany, izy koa magneky hagnafaka Izy dRagnahary. Fa na Izy aby nivolagna hoe: “Zaha no Zanakan-dRagnahary.”44Karaha izegny koa irô mpangalatra nifantsihagna niaraka taminany nivolagna fagnambanimbaniagna taminany koa.45Nanomboko tamin’ny lera fahatsota, nandrakotro tany jiaby ny aizigny jiska tamin’ny lera fahasivy.46Tamin’ny lera fahasivy, nihiaka tamin’ny feo mafy Jesosy nagnano hoe: “Elia, elia, lamà sabaktani?” izay midika hoe: “dRagnahary, dRagnahary nagnino Anao nahafoy Zaha?”47Izy kofa regnin’ny olo sasany nitsangagna tiô raha zegny, nivolagna irô hoe: “Magnantso i Elia Izy.”48Tiô fo nihazakazaka araiky tamindrô nandeha nalaka eponge, nandegny izy tamin’ny vinaigre, avy iô nataony tamin’ny kakazo bararata natohitohy abakô namiany Izy mba higiahiny.49Sasany tamindrô nivolagna hoe: “Ambilà Izy. Hitantsika iô raha ho avy hamonjy Izy Elia.”50Nihiaka tamin’ny feo mafy indraiky koa Jesosy avy iô nanolotro fagnahinany.51Indro, lamban’ny tempoly natrika aroe avy ambony jiska ambany, nangorohoro tany jiaby, vaky nisasaka ny vatolampy.52Nisokatra ny fasagna boaka iô, fatindrô olon-dRagnahary maro efa maty dia nampitsanganigny.53Niboaka avy tampasagna tao irô tafaran’ny fitsanganandrô tamin’ny maty, niditry tamin’ny tanàgna masigny irô, ary niboaka tamin’ny olo maro.54Irô kapiteny ndraiky irô nizaha Jesosy kofa nahita ny horohoron-tany ndraiky raha jiaby nitranga izegny niova navozo mafy sady nivolagna hoe: “Zanakan-dRagnahary marigny ity.”55Nisy magnangy maro nagnaraka an’I Jesosy jiska tagny Galilia mba hikarakara Izy fa nizaha avy lavitry fo irô.56Tagnatin’izegny Maria Magdalena, Maria renin’i Jakoba ndraiky Josefa, ndraiky renindrô zanakalahin’i Zebedio.57Izy kofa hariva andra, nisy lelahy araiky manan-kariagna avy agny Armatia agny navy agnaragnanany Josefa, mpianatr’i Jesosy koa izy.58Nagnatogno Pilato izy ary nangataka ny fatin’i Jesosy. Avy iô nibekon’i Pilato hamiagna izy izegny.59Nangala faty iô Josefa, avy iô namogno Izy tamin’ny lamba rongony madio,60boaka iô nampadreny tamin’ny fasagna vaovao Izy izay nolavahigny tamin’ny vatolampy. Avy iô nangala vato maventy hamodiagna tamiagnan’ny fasagna iô izy avy iô izy niboaka.61Maria Magdalena ndraiky Maria hafa koa tiô, nantotry tankilan’ny fasagna tiô.62Andrô magnaraka izegny, izay andro avafaran’ny Fagnomanagna, niara-niangogno tamin’i Pilato irô lehiben’ny mpisorogno ndreky fariseo aby irô.63Nivolagna ireo hoe: “Tompoko, azonay honogno fa tamin’igny mpamitaka igny mbola velogno, nivolagna Izy hoe: “Avafaran’ny telo andra, hitsangagna indraiky koa Zaha.”64Kay noho izegny, magniràha mba hambesagna ny fasagna jiska amin’ny andro fahatelo, izy koa tsy izegny, mety ho avy mpianatranany hangalatra Izy kay hivolagna amin’olo hoe: “Nitsangagna tamin’ny maty Izy, ary ho ratsy fitaka farany izegny noho ny araiky tamin’ny voalohany.”65Nivolagna tamindrô Pilato hoe: “Mangalà mpiambigny mandihàna ary ambesà tsara araka izay vitanarô izegny.”66Loso irô ary niambigny fasagna iô, nagnisy tombo-kase vato iô ary nametraka mpiambigny.

Chapter 28
1Ary tamin'ny alignin'ny Sabata, tamin'ny mbola mangiran-dratsy tamin'ny andro voalohany tamin'ny herign'andra, loso nandeha nizaha fasagna tagny Maria Magdalena ndraiky Maria hafa.2Indro, nisy horohoron-tany nafy, fotony ny anjelin'ny Tompo no nijotso navy avy tandangitry, navy ary nanokatra vato iô, ary nipetraka tamboniny tiô.3Endrikinany karaha tsinkelatra, ary ankanjonany fotsy karaha oram-panala.4Navozo mafy irô mpiambigny kay lavo karaha olo maty.5Nikoragna tamindrô magnangy irô anjely iô ary nivolagna tamin-drô hoe: "Aza mavozo, haiko fa mitady an'i Jesosy anarô, araiky nifantsihagna tamin'ny hazofijaliagna igny.6Tsy akato Izy, fa efa nitsangana, araka raha efa nivolagniny. Avia zahava ny toeragna nandrian'ny Tompo.7Mandehana malàky abako volagnanarô mpianatranany hoe: 'Nitsangagna tamin'ny maty Izy. Indro efa loso nialoha lalagna anarô agny Galilea agny Izy. Agny no hahitanarô Izy.' Indrô efa nivolagna taminarô Zaha."8Niala tamin’ny fasagna tiô nalaky tamin’ny fahavozoagna ndraiky tamin’ny hafaliagna be irô magnangy irô ary nihazakazaka andeha hivolagna amin’ny mpianatranany.9Indro, nitraotro tamindrô Jesosy sady nivolagna hoe: “Arahaba!” Nagnatogno magnangy irô ary nitagna vitinany ary nidera Izy.10Avy iô Jesosy nivolagna tamindrô hoe: “Aza mavozo. Mandihana mivolagna amindrô rahalahinakahy mba hiala ka handeha agny Galilia. Agny no hahitandrô Zaha.”11Ary tamindrô magnangy aby mbola nandeha igny, indro sasany tamindrô mpiambigny nandeha tamin’ny tanàn-dehibe tagny ary nivolagna tamin’ny lohan’ny mpisorogno raha jiaby niseho.12Izy kofa nitraotro namindrô lohologno mpisorogno iô ary nikoragna mikasiky olagna izegny tamindrô, nagnamia vola maro tamindrô miaramila niamby iô irô13sady nivolagna tamindrô hoe: “Volàgna amindrô olo hafa hoe: 'Tonga tamin’ny andro aligny irô mpianatr’i Jesosy sady nangalatra vatagnanany tamin’ny zahay mbola nandry.'14Izy koa tonga amin’ny Governora tatitry izegny, dia handresy lahatra izy atsika ary hagnadoso ny ahiahy aminarô.”15Avy iô, nalaindrô miaramila ny vola avy iô nagnano raha araka izay efa nivolagnigny tamindrô irô. Ary tatitry izegny niparitaka tamindrô Jiosy ary mitohy jiska amin’iziô ty.16Fa nandeha tagny Galilia tagny irô mpianatra araiky ambin’ny folo tagny amin’ny bongo izay efa nambaran’i Jesosy irô.17Izy kofa nahita Izy irô, dia nidera Izy fa sasany ndreky niahiahy.18Nagnatogno irô Jesosy kay nikoragna tamindrô sady nivolagna hoe: “Efa namiagna Zaha ny fahefagna jiaby agny andangitry ndraiky aty an-tany.19Kay mandihana ary ataova mpianatranakahy firenena jiaby. Ataova batisa irô amin’ny agnaran’ny Ray, ny Zanaka, ary ny Fagnahy Masina.20Ampianara irô hankato raha jiaby nagnirahako anarô. Indro, miaraka aminarô fo Zaha, eny fa na jiska amin’ny fiafaran’ izao tontolo izao aby.”